text:
μέθοδος αυτή συμμορφώνεται με την απαίτηση για το εύρος της διακύμανσης της ταχύτητας που περιγράφεται στην παράγραφο 1.6.
 Προσάρτημα
 Ισοδύναμη καμπύλη — ζώνη ανοχής για την καμπύλη ΔV = f(t)
 ΠΑΡΑΡΤΗΜΑ 8
 ΤΕΧΝΙΚΗ ΜΕΤΡΗΣΗΣ ΣΤΙΣ ΔΟΚΙΜΕΣ ΜΕΤΡΗΣΗΣ: ΟΡΓΑΝΑ ΜΕΤΡΗΣΗΣ
 1. ΟΡΙΣΜΟΙ
 1.1. Δίαυλος στοιχείων
 Ο δίαυλος στοιχείων περιέχει όλα τα όργανα μέτρησης: από τον μορφοτροπέα (ή πολλαπλούς μορφοτροπείς των οποίων τα εξερχόμενα σήματα συνδυάζονται κατά κάποιο συγκεκριμένο τρόπο) μέχρι και τις μεθόδους ανάλυσης με τις οποίες μπορεί να τροποποιηθεί η συχνότητα ή το εύρος των στοιχείων.
 1.2. Μορφοτροπέας
 Η πρώτη διάταξη διαύλου στοιχείων που χρησιμοποιείται για τη μετατροπή ενός φυσικού μεγέθους που πρέπει να μετρηθεί σε ένα δεύτερο φυσικό μέγεθος (π.χ. ηλεκτρική τάση), που μπορεί να το επεξεργασθεί το υπόλοιπο τμήμα του διαύλου.
 1.3. Κλάση πλάτους διαύλου: CAC (Channel amplitude class)
 Η ονομασία για δίαυλο στοιχείων ο οποίος πληροί ορισμένα χαρακτηριστικά πλάτους τα οποία καθορίζονται στο παρόν παράρτημα. Ο αριθμός CAC ισούται αριθμητικώς προς το ανώτατο όριο του εύρους των μετρήσεων.
 1.4. Χαρακτηριστικές συχνότητες FH, FL, FN
 Οι συχνότητες αυτές καθορίζονται στο σχήμα.
 1.5. Κλάση συχνοτήτων διαύλου: CFC (Channels frequency class)
 Η κλάση συχνοτήτων διαύλου χαρακτηρίζεται από αριθμό που δείχνει ότι η φασματική απόκριση του διαύλου κείται εντός των ορίων που καθορίζονται στο σχήμα. Ο αριθμός αυτός και η τιμή της συχνότητας FH σε Hz ισούνται αριθμητικώς.
 1.6. Συντελεστής ευαισθησίας
 Η κλίση της ευθείας που αντιστοιχεί καλύτερα στις τιμές βαθμονόμησης οι οποίες καθορίζονται με τη μέθοδο των ελαχίστων τετραγώνων εντός της κλάσης πλάτους διαύλου.
 1.7. Συντελεστής βαθμονόμησης διαύλου στοιχείων
 Ο μέσος όρος των συντελεστών ευαισθησίας που υπολογίζεται για συχνότητες ισοκατανεμημένες σε λογαριθμική κλίμακα μεταξύ των τιμών FL και FH/2,5
 1.8. Γραμμικό σφάλμα
 Ο λόγος, σε ποσοστό επί τοις εκατό, της μέγιστης διαφοράς μεταξύ της τιμής βαθμονόμησης και της αντίστοιχης τιμής η οποία καταγράφεται επί της οριζόμενης στην παράγραφο 1.6 ευθείας γραμμής για το ανώτατο όριο της κλάσης πλάτους διαύλου.
 1.9. Εγκάρσια ευαισθησία
 Ο λόγος του εξερχόμενου σήματος προς το εισερχόμενο σήμα όταν διεγείρεται ο μορφοτροπέας εγκαρσίως προς τον άξονα μέτρησης. Εκφράζεται ως ποσοστό της ευαισθησίας κατά μήκος του άξονα μέτρησης.
 1.10. Χρόνος καθυστέρησης φάσης
 Ο χρόνος καθυστέρησης φάσης διαύλου στοιχείων ισούται προς το πηλίκον της καθυστέρησης φάσης (σε ακτίνια) ημιτονοειδούς σήματος προς τη γωνιακή συχνότητα του ιδίου σήματος (σε ακτίνια ανά δευτερόλεπτο).
 1.11. Περιβάλλον
 Το σύνολο, σε συγκεκριμένη χρονική στιγμή, όλων των εξωτερικών συνθηκών και παραγόντων που επενεργούν στον δίαυλο στοιχείων.
 2. ΑΠΑΙΤΗΣΕΙΣ ΕΠΙΔΟΣΕΩΝ
 2.1. Γραμμικό σφάλμα
 Η απόλυτη τιμή του γραμμικού σφάλματος διαύλου στοιχείων σε οποιαδήποτε συχνότητα της CFC επιτρέπεται να είναι κατ’ ανώτατο όριο 2,5 % της τιμής της CAC, για όλο το εύρος των μετρήσεων.
 2.2. Πλάτος σε συνάρτηση προς τη συχνότητα
 Η φασματική απόκριση διαύλου στοιχείων πρέπει να κείται μεταξύ των οριακών καμπυλών που δίδονται στο σχήμα. Η μηδενική στάθμη dB καθορίζεται από τον συντελεστή βαθμονόμησης.
 2.3. Χρόνος καθυστέρησης φάσης
 Ο χρόνος καθυστέρησης φάσης μεταξύ του εισερχόμενου και του εξερχόμενου σήματος του διαύλου στοιχείων πρέπει να καθορίζεται και να μην αποκλίνει περισσότερο από 1/10 FH δευτερόλεπτα στο διάστημα τιμών από 10 FH μέχρι 0,03 FH.
 2.4.


text:
Χρόνος
 2.4.1. Βάση χρόνου
 Πρέπει να καταγράφεται χρονοσειρά βήματος τουλάχιστον ανά 1/100 s και ακρίβεια μέτρησης 1 τοις εκατό.
 2.4.2. Σχετική χρονική καθυστέρηση
 Η σχετική χρονική καθυστέρηση μεταξύ του σήματος δύο ή περισσότερων διαύλων στοιχείων, ανεξάρτητα από την κλάση συχνότητάς τους, δεν επιτρέπεται να υπερβαίνει το 1 ms, εξαιρουμένης της καθυστέρησης που οφείλεται στη μετατόπιση φάσης.
 Δύο ή περισσότεροι δίαυλοι στοιχείων με συνδυασμένα τα σήματα πρέπει να έχουν την ίδια κλάση συχνότητας και η σχετική χρονική καθυστέρηση δεν επιτρέπεται να είναι μεγαλύτερη από 1/10 της FH σε δευτερόλεπτα.
 Η απαίτηση αυτή ισχύει για αναλογικά σήματα καθώς και για παλμούς συγχρονισμού και ψηφιακά σήματα.
 2.5. Εγκάρσια ευαισθησία μορφοτροπέα
 Η εγκάρσια ευαισθησία μορφοτροπέα είναι μικρότερη από 5 % για οποιαδήποτε κατεύθυνση.
 2.6. Βαθμονόμηση
 2.6.1. Γενικά στοιχεία
 Ο δίαυλος στοιχείων βαθμονομείται τουλάχιστον μία φορά ετησίως με βάση εξοπλισμό αναφοράς ελεγχθέντα σύμφωνα με τα γνωστά πρότυπα. Οι μέθοδοι σύγκρισης με τον εξοπλισμό αναφοράς δεν πρέπει να επιτρέπουν σφάλμα μεγαλύτερο από 1 τοις εκατό της CAC. Η χρήση του εξοπλισμού αναφοράς περιορίζεται στο φάσμα συχνοτήτων για το οποίο έχει βαθμονομηθεί. Τα υποσυστήματα διαύλου στοιχείων επιτρέπεται να ελέγχονται μεμονωμένα και τα αποτελέσματα να σταθμίζονται στην ακρίβεια του συνολικού διαύλου στοιχείων. Για τον σκοπό αυτό μπορεί, για παράδειγμα, να χρησιμοποιείται ηλεκτρικό σήμα γνωστού πλάτους για την προσομοίωση του σήματος εξόδου του μορφοτροπέα, έτσι ώστε να καθίσταται δυνατός ο έλεγχος του συντελεστή ενίσχυσης του σήματος από τον δίαυλο στοιχείων, εξαιρουμένου του μορφοτροπέα.
 2.6.2. Ακρίβεια του εξοπλισμού αναφοράς για τη βαθμονόμηση
 Η ακρίβεια του εξοπλισμού αναφοράς πιστοποιείται ή βεβαιώνεται από επίσημη υπηρεσία μετρολογίας.
 2.6.2.1. Στατική βαθμονόμηση
 2.6.2.1.1. Επιταχύνσεις
 Τα σφάλματα πρέπει να είναι μικρότερα από ± 1,5 τοις εκατό της κλάσης πλάτους διαύλου.
 2.6.2.1.2. Δυνάμεις
 Το σφάλμα πρέπει να είναι μικρότερο από ± 1 τοις εκατό της κλάσης πλάτους διαύλου.
 2.6.2.1.3. Μετατοπίσεις
 Το σφάλμα πρέπει να είναι μικρότερο από ± 1 τοις εκατό της κλάσης πλάτους διαύλου.
 2.6.2.2. Δυναμική βαθμονόμηση
 2.6.2.2.1. Επιταχύνσεις
 Το σφάλμα των επιταχύνσεων αναφοράς, εκφραζόμενο ως ποσοστό της κλάσης πλάτους διαύλου, πρέπει να είναι μικρότερο από ± 1,5 τοις εκατό για συχνότητες κάτω των 400 Hz, μικρότερο από ± 2 τοις εκατό για συχνότητες από 400 Hz μέχρι 900 Hz και μικρότερο από ± 2,5 τοις εκατό για συχνότητες άνω των 900 Hz.
 2.6.2.3. Χρόνος
 Το σχετικό σφάλμα του χρόνου αναφοράς πρέπει να είναι μικρότερο από 10–5.
 2.6.3. Συντελεστής ευαισθησίας και γραμμικό σφάλμα
 Ο συντελεστής ευαισθησίας και το γραμμικό σφάλμα πρέπει να καθορίζονται με τη μέτρηση του σήματος εξόδου του διαύλου στοιχείων έναντι γνωστού σήματος εισόδου για διάφορες τιμές του σήματος αυτού. Η βαθμονόμηση του διαύλου στοιχείων πρέπει να καλύπτει όλο το εύρος των τιμών της κλάσης πλάτους.
 Για αμφίδρομους διαύλους πρέπει να χρησιμοποιούνται θετικές και αρνητικές τιμές.
 Αν ο εξοπλισμός βαθμονόμησης δεν μπορεί να παραγάγει το απαιτούμενο σήμα εισόδου λόγω υπέρμετρα υψηλών τιμών του προς μέτρηση μεγέθους, οι βαθμονομήσεις διενεργούνται εντός των ορίων των προτύπων βαθμονόμησης και τα όρια αυτά καταγράφονται στην έκθεση δοκιμής.
 Ο δίαυλος στοιχείων στο σύνολό του πρέπει να βαθμονομείται στη συχνότητα ή στο φάσμα συχνοτήτων με χαρακτηριστική τιμή μεταξύ FL και

type: contracts

jurisdiction: EU


text:
(FH/2,5).
 2.6.4. Βαθμονόμηση της φασματικής απόκρισης
 Οι καμπύλες απόκρισης της φάσης και του πλάτους σε συνάρτηση προς την συχνότητα καθορίζονται με τη μέτρηση της φάσης και του πλάτους των σημάτων εξόδου του διαύλου στοιχείων σε συνάρτηση προς γνωστό σήμα εισόδου, για διάφορες τιμές του σήματος αυτού που κυμαίνονται μεταξύ, αφενός, της συχνότητας FL και, αφετέρου, του δεκαπλασίου της κλάσης συχνοτήτων διαύλου (CFC) ή 3 000 Hz, ανάλογα ποια συχνότητα είναι χαμηλότερη.
 2.7. Περιβαλλοντικές επιδράσεις
 Διενεργούνται τακτικοί έλεγχοι για τον εντοπισμό επιδράσεων στο περιβάλλον (όπως π.χ. ηλεκτρική ή μαγνητική ροή, μετατοπίσεις καλωδίων κ.λπ.). Για τον σκοπό αυτό είναι δυνατόν να χρησιμοποιείται η καταγραφή του σήματος εξόδου με εφεδρικούς διαύλους εξοπλισμένους με ανδρείκελα μορφοτροπέων. Αν καταγράφονται σημαντικά σήματα εξόδου πρέπει να λαμβάνονται διορθωτικά μέτρα π.χ. αντικατάσταση των καλωδίων.
 2.8. Επιλογή και ορισμός του διαύλου στοιχείων
 Ο δίαυλος στοιχείων ορίζεται βάσει της CAC και της CFC.
 Η CAC πρέπει να είναι 1, 2 ή 5 εις την δεκάτη.
 3. ΣΤΕΡΕΩΣΗ ΤΩΝ ΜΟΡΦΟΤΡΟΠΕΩΝ
 Οι μορφοτροπείς στερεώνονται ώστε οι καταγραφές τους να επηρεάζονται από τις δονήσεις όσο το δυνατόν λιγότερο. Θεωρείται αποδεκτό οποιοδήποτε μέσο τοποθέτησης του οποίου η χαμηλότερη συχνότητα συντονισμού ισούται τουλάχιστον προς το πενταπλάσιο της συχνότητας FH του διαύλου στοιχείων που στερεώνει. Ιδίως οι μορφοτροπείς επιτάχυνσης πρέπει να στερεώνονται έτσι ώστε η αρχική γωνία μεταξύ του πραγματικού άξονα μετρήσεων και του αντίστοιχου άξονα του συστήματος αναφοράς να μην είναι μεγαλύτερη από 5°, εκτός αν έχει εκτιμηθεί αναλυτικώς ή πειραματικώς η επίδραση της στερέωσης στα καταγραφέντα στοιχεία. Αν σε ένα σημείο μετρούνται επιταχύνσεις κατά πολλούς άξονες, κάθε άξονας μορφοτροπέα επιτάχυνσης πρέπει να μην απέχει περισσότερο από 10 mm από το σημείο αυτό και το κέντρο της σεισμικής μάζας κάθε επιταχυνσιομέτρου να μην απέχει περισσότερο από 30 mm από το σημείο αυτό.
 4. ΚΑΤΑΓΡΑΦΗ
 4.1. Αναλογικός μαγνητικός καταγραφέας
 Η ταχύτητα της ταινίας πρέπει να είναι σταθερή και η απόκλισή της να μην υπερβαίνει το 0,5 % της χρησιμοποιούμενης ταχύτητας της ταινίας. Η σηματοθορυβική σχέση (λόγος S/N) του καταγραφέα δεν επιτρέπεται να είναι χαμηλότερη από 42 dB στη μέγιστη ταχύτητα της ταινίας. Η συνολική αρμονική στρέβλωση πρέπει να είναι μικρότερη από 3 % και το γραμμικό σφάλμα να είναι μικρότερο από 1 % του εύρους των μετρήσεων.
 4.2. Ψηφιακός μαγνητικός καταγραφέας
 Η ταχύτητα της ταινίας πρέπει να είναι σταθερή και η απόκλισή της να μην υπερβαίνει το 0,5 % της χρησιμοποιούμενης ταχύτητας της ταινίας.
 4.3. Καταγραφέας σε χαρτοταινία
 Σε περίπτωση που τα στοιχεία καταγράφονται άμεσα, η ταχύτητα της χαρτοταινίας σε mm/s πρέπει να είναι τουλάχιστον 1,5 φορά μεγαλύτερη από τον αριθμό που εκφράζει τη συχνότητα FH σε Hz. Ειδάλλως, η ταχύτητα της χαρτοταινίας πρέπει να είναι επαρκής για να επιτυγχάνεται ισοδύναμη διακριτική ικανότητα.
 5. ΕΠΕΞΕΡΓΑΣΙΑ ΔΕΔΟΜΕΝΩΝ
 5.1. Φιλτράρισμα
 Κατά την καταγραφή ή την επεξεργασία των στοιχείων επιτρέπεται φιλτράρισμα ανάλογα με τις συχνότητες της κλάσης του διαύλου στοιχείων. Ωστόσο, πριν από την καταγραφή πραγματοποιείται αναλογικό φιλτράρισμα σε τιμές υψηλότερες της CFC έτσι ώστε να χρησιμοποιείται τουλάχιστον το 50 % του δυναμικού φάσματος τιμών του καταγραφέα και να περιορίζεται ο κίνδυνος υψηλών συχνοτήτων που επιφέρουν κορεσμό στον καταγραφέα


text:
ή σφάλματα κατά τη διαδικασία της ψηφιοποίησης.
 5.2. Ψηφιοποίηση
 5.2.1. Συχνότητα δειγματοληψίας
 Η συχνότητα δειγματοληψίας πρέπει να είναι τουλάχιστον ίση προς 8 FH. Σε περίπτωση αναλογικής καταγραφής και όταν υπάρχει διαφορά μεταξύ των ταχυτήτων καταγραφής και ανάγνωσης, η συχνότητα δειγματοληψίας επιτρέπεται να διαιρείται με τον λόγο των ταχυτήτων.
 5.2.2. Διακριτική ικανότητα πλάτους
 Οι ψηφιολέξεις πρέπει να αποτελούνται τουλάχιστον από 7 δυαδικά ψηφία (bits) και ένα δυαδικό ψηφίο ελέγχου (parity bit).
 6. ΠΑΡΟΥΣΙΑΣΗ ΤΩΝ ΑΠΟΤΕΛΕΣΜΑΤΩΝ
 Τα αποτελέσματα πρέπει να παρουσιάζονται σε φύλλα μεγέθους Α4 (ISO/R 216). Όταν τα αποτελέσματα παρουσιάζονται σε μορφή διαγραμμάτων, η μονάδα διαβάθμισης των αξόνων πρέπει να αντιστοιχεί σε κατάλληλο πολλαπλάσιο της επιλεχθείσας μονάδας μέτρησης (για παράδειγμα: 1, 2, 5, 10, 20 mm). Χρησιμοποιούνται οι διεθνείς μονάδες SI, εκτός αν πρόκειται για την ταχύτητα του οχήματος όπου επιτρέπεται να χρησιμοποιείται ως μονάδα τα χλμ/ώρα και για τις επιταχύνσεις λόγω πρόσκρουσης, όπου επιτρέπεται να χρησιμοποιούνται ως μονάδα η επιτάχυνση της βαρύτητας, με τιμή g = 9,81 m/s2.
 Καμπύλη απόκρισης συχνότητας
 ΠΑΡΑΡΤΗΜΑ 9
 ΚΑΘΟΡΙΣΜΟΣ ΤΟΥ ΠΑΡΑΜΟΡΦΩΣΙΜΟΥ ΦΡΑΓΜΑΤΟΣ
 1. ΠΡΟΔΙΑΓΡΑΦΕΣ ΓΙΑ ΤΑ ΣΤΟΙΧΕΙΑ ΚΑΙ ΤΑ ΥΛΙΚΑ ΤΟΥ ΦΡΑΓΜΑΤΟΣ
 Οι διαστάσεις του φράγματος καθορίζονται στο σχήμα 1 του παρόντος παραρτήματος. Κατωτέρω δίδονται οι διαστάσεις των επιμέρους στοιχείων του φράγματος.
 1.1. Κύρια κυψελωτή κατασκευή
 Διαστάσεις:
 Ύψος
 :
 650 mm (κατά την κατεύθυνση του άξονα της κυψελωτής ταινίας)
 Πλάτος
 :
 1 000 mm
 Βάθος
 :
 450 mm (κατά την κατεύθυνση του άξονα της κυψελίδας)
 Όλες οι ανωτέρω διαστάσεις πρέπει να επιτρέπουν ανοχή ± 2,5 mm
 Υλικό
 :
 Αλουμίνιο 3003 (ISO 209, μέρος 1)
 Πάχος φύλλου
 :
 0,076 mm ± 15 %
 Μέγεθος κυψελίδων
 :
 19,1 mm ± 20 %
 Πυκνότητα
 :
 28,6 kg/m3 ± 20 %
 Αντοχή σε σύνθλιψη
 :
 0,342 MPa + 0 % – 10 % (1)
 1.2. Στοιχείο του προσκρουστήρα
 Διαστάσεις:
 Ύψος
 :
 330 mm (κατά την κατεύθυνση του άξονα της κυψελωτής ταινίας)
 Πλάτος
 :
 1 000 mm
 Βάθος
 :
 90 mm (κατά την κατεύθυνση του άξονα της κυψελίδας)
 Όλες οι ανωτέρω διαστάσεις πρέπει να επιτρέπουν ανοχή ± 2,5 mm
 Υλικό
 :
 Αλουμίνιο 3003 (ISO 209, μέρος 1)
 Πάχος φύλλου
 :
 0,076 mm ± 15 %
 Μέγεθος κυψελίδας
 :
 6,4 mm ± 20 %
 Πυκνότητα
 :
 82,6 kg/m3 ± 20 %
 Αντοχή σε σύνθλιψη
 :
 1,711 MPa + 0 % – 10 % (1)
 1.3. Φύλλο επαφής
 Διαστάσεις
 Ύψος
 :
 800 mm ± 2,5 mm
 Πλάτος
 :
 1 000 mm ± 2,5 mm
 Πάχος
 :
 2,0 mm ± 0,1 mm
 1.4. Φύλλο επένδυσης
 Διαστάσεις
 Μήκος
 :
 1 700 mm ± 2,5 mm
 Πλάτος
 :
 1 000 mm ± 2,5 mm
 Πάχος
 :
 0,81 ± 0,07 mm
 Υλικό
 :
 Αλουμίνιο 5251/5052 (ISO 209, μέρος 1)
 1.5. Προκάλυμμα ανασταλτικού προσκρουστήρα
 Διαστάσεις
 Ύψος
 :
 330 mm ± 2,5 mm
 Πλάτος
 :
 1 000 mm ± 2,5 mm
 Πάχος
 :
 0,81 mm ± 0,07 mm
 Υλικό
 :
 Αλουμίνιο 5251/5052 (ISO 209, μέρος 1)
 Κολλητική ουσία
 Η κολλητική ουσία που θα χρησιμοποιηθεί παντού πρέπει να είναι πολυουρεθάνη δύο συστατικών (όπως π.χ. η ρητίνη Ciba-Geigy XB5090/1 με σκληρυντικό XB5304 ή άλλη ισοδύναμη).
 2. ΠΙΣΤΟΠΟΙΗΣΗ ΤΩΝ ΚΥΨΕΛΙΔΩΝ ΑΛΟΥΜΙΝΙΟΥ


text:
Πλήρης μέθοδος δοκιμής για την πιστοποίηση της κυψελωτής κατασκευής περιέχεται στο πρότυπο NHTSA TP-214D. Παρατίθεται στη συνέχεια συνοπτικά η μέθοδος που πρέπει να εφαρμόζεται για το υλικό φράγματος μετωπικής πρόσκρουσης με αντοχή σε σύνθλιψη από 0,342 MPa μέχρι 1,711 MPa αντίστοιχα.
 2.1. Σημεία δειγματοληψίας
 Για να εξασφαλιστεί ότι η αντοχή σε σύνθλιψη είναι ενιαία σε όλη την πρόσοψη του φράγματος λαμβάνονται οκτώ δείγματα από τέσσερα σημεία που είναι ισοκατανεμημένα στην κυψελωτή κατασκευή. Για να πιστοποιηθεί η κυψελωτή κατασκευή πρέπει επτά από τα οκτώ δείγματα να πληρούν τις απαιτήσεις για την αντοχή σε σύνθλιψη που παρατίθενται στη συνέχεια.
 Τα σημεία δειγματοληψίας εξαρτώνται από το μέγεθος της κυψελωτής κατασκευής. Πρώτον, τέσσερα δείγματα, το καθένα διαστάσεων 300 mm × 300 mm × 50 mm πάχος, αποκόπτονται από την πρόσοψη του φράγματος. Στο σχήμα 2 απεικονίζονται τα σημεία των δειγμάτων μέσα στην κυψελωτή κατασκευή. Καθένα από αυτά τα μεγαλύτερα δείγματα τεμαχίζεται σε δοκίμια για τη δοκιμή πιστοποίησης (διαστάσεων 150 mm × 150 mm × 50 mm). Η πιστοποίηση βασίζεται στη δοκιμή των δύο δοκιμίων από καθένα από τα 4 αυτά σημεία. Τα υπόλοιπα δύο δοκίμια πρέπει να διατεθούν στον αιτούντα τη χορήγηση πιστοποίησης κατόπιν αιτήματός του.
 2.2. Μέγεθος του δείγματος
 Για τη δοκιμή πρέπει να χρησιμοποιούνται δοκίμια με τις ακόλουθες διαστάσεις:
 Μήκος
 :
 150 mm ± 6 mm
 Πλάτος
 :
 150 mm ± 6 mm
 Πάχος
 :
 50 mm ± 2 mm
 Τα τοιχώματα των κυψελίδων που δεν είναι πλήρεις, στις άκρες του δοκιμίου, πρέπει να ψαλιδιστούν ως εξής:
 Κατά την κατεύθυνση «W» (κατά πλάτος) οι άκρες πρέπει να μην είναι μεγαλύτερες από 1,8 mm (βλέπε σχήμα 3).
 Κατά την κατεύθυνση «L» (κατά μήκος): σε αμφότερα τα άκρα του δοκιμίου να απομείνει το ήμισυ του μήκους του τοιχώματος μίας κλειστής κυψελίδας (κατά την κατεύθυνση της ταινίας) (βλέπε σχήμα 3).
 2.3. Μέτρηση της επιφάνειας
 Το μήκος του δείγματος μετράται σε τρία σημεία: 12,7 mm από κάθε άκρο και στο κέντρο· τα αντίστοιχα μήκη συμβολίζονται ως L1, L2 και L3 (σχήμα 3). Κατά τον ίδιο τρόπο μετράται το πλάτος και καταγράφεται με τα σύμβολα W1, W2 και W3 (σχήμα 3). Οι μετρήσεις αυτές διενεργούνται στον κεντρικό άξονα του πάχους του δείγματος. Η επιφάνεια σύνθλιψης υπολογίζεται εν συνεχεία με τον ακόλουθο τύπο:
 2.4. Ταχύτητα και απόσταση σύνθλιψης
 Η σύνθλιψη του δοκιμίου διενεργείται με ελάχιστη ταχύτητα 5,1 mm/min και ανώτατη ταχύτητα 7,6 mm/min. Η ελάχιστη απόσταση σύνθλιψης πρέπει να είναι 16,5 mm.
 2.5. Συλλογή στοιχείων
 Για κάθε δείγμα πρέπει να συλλέγονται οι τιμές, σε αναλογική ή ψηφιακή μορφή, της συνάρτησης δύναμη-κάμψη. Αν τα στοιχεία συλλέγονται αναλογικώς πρέπει να προβλέπεται ο τρόπος μετατροπής τους σε ψηφιακά. Όλα τα ψηφιακά στοιχεία πρέπει να συλλέγονται με συχνότητα όχι κατώτερη από 5 Hz (πέντε σημεία ανά δευτερόλεπτο).
 2.6. Προσδιορισμός της αντοχής σε σύνθλιψη
 Δεν λαμβάνονται υπόψη τα στοιχεία που αντιστοιχούν σε σύνθλιψη μικρότερη από 6,4 mm ή μεγαλύτερη από 16,5 mm. Τα υπόλοιπα στοιχεία ταξινομούνται στις ακόλουθες τρεις κατηγορίες ή διαστήματα μετατόπισης (n = 1, 2, 3) (βλέπε σχήμα 4):
 (1)
 06,4 μέχρι και 09,7 mm,
 (2)
 09,7 μέχρι κάτω της τιμής


text:
13,2 mm,
 (3)
 13,2 μέχρι και 16,5 mm.
 Υπολογίζεται ο μέσος όρος για κάθε κατηγορία με τον ακόλουθο τύπο:
 ; m = 1,2,3
 όπου m συμβολίζει τον αριθμό των σημείων μέτρησης για καθένα από τα τρία διαστήματα. Υπολογίζεται εν συνεχεία η αντοχή σε σύνθλιψη για κάθε κατηγορία με τον τύπο:
 ; m = 1,2,3
 2.7. Απαιτούμενη αντοχή του δείγματος σε σύνθλιψη
 Για να πληροί τις απαιτήσεις της πιστοποίησης το δείγμα κυψελίδων πρέπει να πληροί τους ακόλουθους όρους:
 0,308 MPa ≤ S(n) ≤ 0,342 MPa για υλικό 0,342 MPa
 1,540 MPa ≤ S(n) ≤ 1,711 MPa για υλικό 1,711 MPa
 όπου n = 1, 2, 3.
 2.8. Προδιαγραφή αντοχής σε σύνθλιψη της κυψελωτής κατασκευής
 Υπόκεινται σε δοκιμή οκτώ δείγματα από τέσσερα σημεία, τα οποία είναι κατανεμημένα στην κυψελωτή κατασκευή. Για να πληροί η κυψελωτή κατασκευή τις απαιτήσεις πιστοποίησης πρέπει επτά από τα οκτώ δείγματα να πληρούν την προδιαγραφή για την αντοχή σε σύνθλιψη που προβλέπεται στο προηγούμενο δοκίμιο.
 3. ΜΕΘΟΔΟΣ ΣΥΓΚΟΛΛΗΣΗΣ
 3.1. Αμέσως πριν από τη συγκόλληση οι επιφάνειες των φύλλων αλουμινίου που πρόκειται να συγκολληθούν καθαρίζονται πλήρως με το κατάλληλο διαλυτικό, π.χ. με 1-1-1 τριχλωροαιθάνιο. Ο καθαρισμός διενεργείται τουλάχιστον 2 φορές ή όσες χρειάζεται για να εξαλειφθούν υπολείμματα λίπους ή σκόνης. Οι καθαρισμένες επιφάνειες λειαίνονται στη συνέχεια με γυαλόχαρτο κοκκομετρικού βαθμού 120. Δεν επιτρέπεται να χρησιμοποιείται γυαλόχαρτο με κόκκους καρβιδίου μετάλλου/πυριτίου. Οι επιφάνειες πρέπει να λειανθούν τελείως και το γυαλόχαρτο να αλλάζεται τακτικά κατά τη λείανση ώστε να αποφευχθεί ο σχηματισμός συσσωματωμάτων που θα μπορούσε να οδηγήσει σε στίλβωση. Μετά τη λείανση οι επιφάνειες ξανακαθαρίζονται, όπως προβλέπεται ανωτέρω. Οι επιφάνειες καθαρίζονται με διαλύτη τουλάχιστον τέσσερις φορές. Η σκόνη και τα υπολείμματα από τη λείανση πρέπει να απομακρυνθούν για να μην επηρεάσουν δυσμενώς τη συγκόλληση.
 3.2. Η κόλλα αλείφεται σε μία επιφάνεια μόνον, χρησιμοποιώντας ελαστικό κυλινδρικό στρωτήρα με ραβδώσεις. Όταν πρόκειται για τη συγκόλληση των κυψελίδων με το φύλλο αλουμινίου, η κόλλα πρέπει να αλείφεται μόνο στο φύλλο αλουμινίου.
 Επί της επιφάνειας πρέπει να αλείφεται ομοιόμορφα κόλλα 0,5 kg/m2 κατ’ ανώτατο όριο, που ισοδυναμεί με στρώμα μέγιστου πάχους 0,5 mm.
 4. ΣΥΝΑΡΜΟΛΟΓΗΣΗ
 4.1. Η κυρία κυψελωτή κατασκευή πρέπει να συγκολλάται με το φύλλο επαφής έτσι ώστε οι άξονες των κυψελίδων να είναι κάθετοι στο φύλλο επαφής. Το φύλλο επένδυσης πρέπει να συγκολλάται με την επιφάνεια της πρόσοψης της κυψελωτής κατασκευής. Οι ακρότατες άνω και κάτω επιφάνειες του φύλλου επένδυσης πρέπει να μη συγκολλούνται με την κύρια κυψελωτή κατασκευή αλλά να εφάπτονται σε αυτή. Το φύλλο επένδυσης πρέπει να συγκολλάται με το φύλλο επαφής στις φλάντζες στερέωσης.
 4.2. Το στοιχείο του προσκρουστήρα πρέπει να συγκολλάται στην πρόσοψη του φύλλου επένδυσης έτσι ώστε οι άξονες των κυψελίδων να είναι κάθετοι στο φύλλο επένδυσης. Η κάτω επιφάνεια του προσκρουστήρα πρέπει να είναι στο ίδιο επίπεδο με την κάτω επιφάνεια του φύλλου επένδυσης. Το προκάλυμμα του ανασταλτικού προσκρουστήρα πρέπει να συγκολλάται στην πρόσοψη του προσκρουστήρα.
 4.3. Ο προσκρουστήρας πρέπει να διαιρείται σε τρία ίσα τμήματα με δύο οριζόντιες σχισμές. Οι σχισμές χαράσσονται έτσι ώστε να διατρέχουν όλο το πάχος του προσκρουστήρα και να εκτείνονται σε


text:
όλο το πλάτος του. Για την κοπή των σχισμών χρησιμοποιείται πριόνι και το πλάτος τους πρέπει να είναι το πλάτος της χρησιμοποιούμενης λεπίδας χωρίς να υπερβαίνει τα 4,0 mm.
 4.4. Για τη στερέωση του φράγματος ανοίγονται οπές στις φλάντζες στερέωσης (βλέπε σχήμα 5). Οι οπές πρέπει να έχουν διάμετρο 9,5 mm. Στην άνω φλάντζα στερέωσης ανοίγονται πέντε οπές σε απόσταση 40 mm από την άνω ακμή της φλάντζας και στην κάτω φλάντζα στερέωσης ανοίγονται πέντε οπές σε απόσταση 40 mm από την κάτω ακμή της φλάντζας. Οι οπές πρέπει να ευρίσκονται σε απόσταση 100 mm, 300 mm, 500 mm, 700 mm, 900 mm από αμφότερες τις ακμές του φράγματος. Όλες οι οπές πρέπει να ανοίγονται στις προβλεπόμενες ονομαστικές αποστάσεις με ανοχή ± 1 mm. Αυτά τα σημεία των οπών αναφέρονται μόνο ως συστάσεις. Ενδέχεται να χρησιμοποιηθούν εναλλακτικές θέσεις οι οποίες προσφέρουν τουλάχιστον την αντοχή και την ασφάλεια της τοποθέτησης που προβλέπεται από τις προαναφερόμενες προδιαγραφές τοποθέτησης.
 5. ΣΤΕΡΕΩΣΗ
 5.1. Το παραμορφώσιμο φράγμα πρέπει να είναι σταθερά στερεωμένο στην άκρη μάζας όχι μικρότερης από 7 × 104 kg ή επί κατασκευής προσαρτημένης σε αυτή τη μάζα. Η πρόσοψη του φράγματος πρέπει να στερεώνεται κατά τρόπο ώστε το όχημα να μην έρχεται σε επαφή σε καμία φάση της πρόσκρουσης με τμήμα της δομής που απέχει περισσότερο από 75 mm από την άνω επιφάνεια του φράγματος (εξαιρουμένης της άνω φλάντζας στερέωσης) (2). Η εμπρόσθια όψη της επιφάνειας επί της οποίας στερεώνεται το παραμορφώσιμο φράγμα πρέπει να είναι επίπεδη και συνεχής καθ’ ύψος και πλάτος και να είναι κατακόρυφη ± 1° και κάθετη ± 1° προς τον άξονα του διαδρόμου επιτάχυνσης. Η επιφάνεια στερέωσης πρέπει να μη μετατοπίζεται περισσότερο από 10 mm κατά τη δοκιμή. Αν χρειάζεται, πρέπει να χρησιμοποιούνται πρόσθετες διατάξεις αγκύρωσης ή ανάσχεσης ώστε να αποφεύγεται μετατόπιση του όγκου σκυροδέματος. Η ακμή του παραμορφώσιμου φράγματος πρέπει να ευθυγραμμίζεται με την ακμή του όγκου σκυροδέματος προς την πλευρά του οχήματος η οποία υπόκειται σε δοκιμή.
 5.2. Το παραμορφώσιμο φράγμα στερεώνεται επί του σκυροδέματος με δέκα κοχλίες, πέντε στην άνω φλάντζα στερέωσης και πέντε στην κάτω. Η διάμετρος των κοχλιών αυτών πρέπει να είναι τουλάχιστον 8 mm. Για την άνω και κάτω φλάντζα πρέπει να χρησιμοποιούνται χαλυβδοταινίες σύσφιξης (βλέπε σχήματα 1 και 5). Οι ταινίες αυτές έχουν διαστάσεις 60 mm καθ’ ύψος και 1 000 mm κατά πλάτος και πάχος τουλάχιστον 3 mm. Οι άκρες των ταινιών σύσφιξης πρέπει να είναι στρογγυλεμένες ώστε να μη σχιστεί το φράγμα κατά τη πρόσκρουση. Η ακμή της ταινίας πρέπει να τοποθετείται σε απόσταση που δεν ξεπερνά τα 5 mm πάνω από τη βάση της άνω φλάντζας στερέωσης του φράγματος, ή 5 mm κάτω από την κορυφή της κάτω φλάντζας στερέωσης του φράγματος. Πρέπει να ανοιχτούν πέντε οπές με διάμετρο 9,5 mm και στις δύο ταινίες οι οποίες να αντιστοιχούν στις οπές της φλάντζας στερέωσης πάνω στο φράγμα (βλέπε παράγραφο 4). Οι οπές της λωρίδας ανάρτησης και της φλάντζας του φράγματος μπορούν να διανοιχθούν από 9,5 mm έως 25 mm κατ’ ανώτατο όριο, ώστε να αντιστοιχούν στις οπές


text:
της οπίσθιας πλάκας και/ή στην οπή του τοίχου στον οποίο στερεώνονται δυναμομετρικοί αισθητήρες. Κατά τη δοκιμή πρόσκρουσης δεν επιτρέπεται να υποχωρήσει καμία από αυτές τις διατάξεις. Στην περίπτωση που το παραμορφώσιμο φράγμα τοποθετείται σε τοίχο με δυναμομετρικούς αισθητήρες (LCW) πρέπει να σημειωθεί ότι οι προαναφερόμενες απαιτήσεις για τις διαστάσεις σχετικές με την τοποθέτηση είναι οι ελάχιστες. Όταν υπάρχει τοίχος με δυναμομετρικούς αισθητήρες, οι λωρίδες ανάρτησης μπορούν να επεκταθούν ώστε να αντιστοιχούν σε υψηλότερες οπές τοποθέτησης για τους κοχλίες. Αν χρειαστεί να επεκταθούν οι λωρίδες, τότε πρέπει να χρησιμοποιηθεί χάλυβας μεγαλύτερου πάχους, έτσι ώστε το φράγμα να μην αποκολληθεί από τον τοίχο, να μη λυγίσει ή σχιστεί κατά την πρόσκρουση. Αν χρησιμοποιηθεί εναλλακτική μέθοδος στερέωσης του φράγματος, πρέπει να είναι τουλάχιστον το ίδιο ασφαλής όσο η προαναφερόμενη.
 Σχήμα 1
 Παραμορφώσιμο φράγμα για δοκιμή μετωπικής πρόσκρουσης
 Σχήμα 2
 Σημεία δειγματοληψίας για την πιστοποίηση
 Σχήμα 3
 Άξονες και μετρούμενες διαστάσεις της κυψελωτής κατασκευής
 Σχήμα 4
 Δύναμη σύνθλιψης και μετατόπιση
 Σχήμα 5
 Σημεία διάνοιξης οπών για τη στερέωση του φράγματος
 (1) Σύμφωνα με τη διαδικασία πιστοποίησης που περιγράφεται στο σημείο 2 του παρόντος παραρτήματος.
 (2) Μάζα της οποίας το άκρο έχει ύψος μεταξύ 125 mm και 925 mm και βάθος τουλάχιστον 1 000 mm θεωρείται ότι πληροί την απαίτηση αυτή.
 ΠΑΡΑΡΤΗΜΑ 10
 ΔΙΑΔΙΚΑΣΙΑ ΠΙΣΤΟΠΟΙΗΣΗΣ ΓΙΑ ΤΗΝ ΚΝΗΜΗ ΚΑΙ ΤΟ ΑΚΡΟ ΠΟΔΙ ΤΟΥ ΑΝΔΡΕΙΚΕΛΟΥ
 1. ΔΟΚΙΜΗ ΠΡΟΣΚΡΟΥΣΗΣ ΣΤΟ ΑΚΡΟ ΠΟΔΙ (ΑΝΩ ΜΕΡΟΣ)
 1.1. Η δοκιμή αυτή αποσκοπεί στη μέτρηση της αντίδρασης του άκρου ποδιού και του σφυρού (αστράγαλος) του ανδρεικέλου Hybrid III σε καλά καθορισμένες προσκρούσεις που προκαλούνται από εκκρεμές συμπαγούς επιφανείας.
 1.2. Χρησιμοποιούνται πλήρη συγκροτήματα αριστερής (86-5001-001) και δεξιάς (86-5001-002) κνήμης του Hybrid III, εφοδιασμένου με συγκρότημα αριστερού (78051-614) και δεξιού (78051-615) άκρου ποδιού και σφυρού, και περιλαμβανομένου του συγκροτήματος του γονάτου.
 Για τη στερέωση του συγκροτήματος γόνατος (79051-16 Rev. Β) στη διάταξη δοκιμής χρησιμοποιείται ο προσομοιωτής δυναμομετρικών αισθητήρων (78051-319 Rev. Α).
 1.3. Μέθοδος δοκιμής
 1.3.1.
 Κάθε συγκρότημα του κάτω άκρου διατηρείται (εμποτίζεται) επί τέσσερις ώρες πριν από τη δοκιμή σε θερμοκρασία 22 ± 3 °C και σχετική υγρασία 40 ± 30 %. Στη διάρκεια αυτή δεν περιλαμβάνεται ο χρόνος που χρειάζεται για την επίτευξη σταθερών συνθηκών.
 1.3.2.
 Πριν από τη δοκιμή, η επιφάνεια πρόσκρουσης στο δέρμα και την πρόσοψη του κρουστικού κριού καθαρίζονται με ισοπροπυλική αλκοόλη ή άλλη ισοδύναμη ουσία. Ρίξτε σκόνη ταλκ.
 1.3.3.
 Ευθυγραμμίζεται ο μετρητής επιτάχυνσης του κρουστικού κριού κατά τρόπο ώστε ο ευαίσθητος άξονάς του να είναι παράλληλος προς τη διεύθυνση της πρόσκρουσης κατά την επαφή με το άκρο πόδι.
 1.3.4.
 Το συγκρότημα του κάτω άκρου τοποθετείται στη διάταξη όπως φαίνεται στο σχήμα 1. Η διάταξη της δοκιμής πρέπει να στερεώνεται καλά ώστε να αποφεύγεται οποιαδήποτε μετατόπιση κατά την πρόσκρουση. Ο κεντρικός άξονας του προσομοιωτή δυναμομετρικών αισθητήρων του μηρού (78051-319) πρέπει να είναι κατακόρυφος με ανοχή ± 0,5°. Ρυθμίστε το σύνολο κατά τρόπο ώστε η γραμμή που συνδέει την άρθρωση του γόνατος και τον κοχλία στερέωσης του σφυρού να είναι οριζόντια με ανοχή ± 3°, ενώ η πτέρνα να ακουμπά σε δύο φύλλα επίπεδης επιφάνειας χαμηλής τριβής (PTFE). Φροντίστε ώστε


text:
η σάρκα της κνήμης να βρίσκεται όλη προς τη γειτονική προς το γόνατο άκρη της κνήμης. Το σφυρό ρυθμίζεται κατά τρόπο ώστε το επίπεδο της βάσης του άκρου ποδιού να είναι κατακόρυφο και κάθετο προς την κατεύθυνση πρόσκρουσης με ανοχή ± 3° και το μεσοβελιαίο επίπεδο του ποδιού να είναι ευθυγραμμισμένο με τον βραχίονα του εκκρεμούς. Ρυθμίστε την άρθρωση του γόνατος στο 1,5 ± 0,5 g πριν από κάθε δοκιμασία. Ρυθμίστε την ποδοκνημική άρθρωση κατά τρόπο ώστε οι κινήσεις του να είναι ελεύθερες, κατόπιν σφίξτε όσο χρειάζεται για να σταθεροποιηθεί το άκρο πόδι πάνω στο φύλλο του PTFE.
 1.3.5.
 Ο απαραμόρφωτος κρουστικός κριός περιλαμβάνει οριζόντιο κύλινδρο με διάμετρο 50 ± 2 mm και βραχίονα στήριξης του εκκρεμούς με διάμετρο 19 ± 1 mm (Σχήμα 4). Ο κύλινδρος έχει μάζα 1,25 ± 0,02 kg, στην οποία περιλαμβάνονται και τα όργανα μέτρησης καθώς και το μέρος του βραχίονα στήριξης που βρίσκεται μέσα στον κύλινδρο. Ο βραχίονας του εκκρεμούς έχει μάζα 285 ± 5 g. Η μάζα του περιστρεφόμενου μέρους του άξονα στον οποίο είναι προσαρμοσμένος ο βραχίονας στήριξης δεν πρέπει να υπερβαίνει τα 100 g. Η απόσταση μεταξύ του κεντρικού οριζόντιου άξονα του κρουστικού κυλίνδρου και του άξονα περιστροφής του εκκρεμούς είναι 1 250 ± 1 mm. Ο κρουστικός κύλινδρος τοποθετείται με το διαμήκη του άξονα οριζόντιο και κάθετο προς την κατεύθυνση της πρόσκρουσης. Το εκκρεμές πρέπει να προσκρούει στο πέλμα του άκρου ποδιού, σε απόσταση 185 ± 2 mm από τη βάση της πτέρνας που ακουμπά πάνω στην απαραμόρφωτη οριζόντια πλατφόρμα, κατά τρόπο ώστε ο επιμήκης κεντρικός άξονας του βραχίονα του εκκρεμούς να σχηματίζει γωνία με την κατακόρυφο το ανώτερο 1° κατά τη στιγμή της πρόσκρουσης. Ο κρουστικός κριός πρέπει να διαθέτει σύστημα καθοδήγησης ώστε να αποφεύγεται οποιαδήποτε σημαντική πλάγια, κατακόρυφη ή περιστροφική κίνηση.
 1.3.6.
 Μεταξύ διαδοχικών δοκιμών στο ίδιο πόδι γίνεται διάλειμμα 30 λεπτών τουλάχιστον.
 1.3.7.
 Το σύστημα λήψης των στοιχείων, συμπεριλαμβανομένων των μορφοτροπέων, πρέπει να είναι σύμφωνο προς τις προδιαγραφές για την κλάση συχνότητας διαύλου 600, όπως περιγράφεται στο παράρτημα 8.
 1.4. Προδιαγραφή επιδόσεων
 1.4.1.
 Όταν το ακροστήριγμα κάθε άκρου σύμφωνα με τη μέθοδο δοκιμής ποδιού προσκρούεται με ταχύτητα 6,7 (± 0,1) m/s (που περιγράφεται ανωτέρω στην παράγραφο 1.3, η μέγιστη ροπή κάμψης του κάτω μέρους της κνήμης γύρω από τον άξονα y (My) πρέπει να είναι 120 ± 25 Nm.
 2. ΠΡΟΣΚΡΟΥΣΗ ΣΤΟ ΚΑΤΩ ΜΕΡΟΣ ΤΟΥ ΑΚΡΟΥ ΠΟΔΙΟΥ ΧΩΡΙΣ ΥΠΟΔΗΜΑ
 2.1. Η δοκιμή αυτή αποσκοπεί στη μέτρηση της αντίδρασης του δέρματος του άκρου ποδιού του ανδρεικέλου Hybrid III σε καλά καθορισμένες προσκρούσεις που προκαλούνται από εκκρεμές συμπαγούς επιφανείας.
 2.2. Χρησιμοποιούνται πλήρη συγκροτήματα αριστερής (86-5001-001) και δεξιάς (86-5001-002) κνήμης του ανδρεικέλου Hybrid III, εφοδιασμένου με συγκρότημα αριστερού (79051-614) και δεξιού (78051-615) άκρου ποδιού και σφυρού, και περιλαμβανομένου του συγκροτήματος του γονάτου.
 Για τη στερέωση του συγκροτήματος γόνατος (79051-16 Rev. Β) στη διάταξη δοκιμής χρησιμοποιείται ο προσομοιωτής δυναμομετρικών αισθητήρων του μηρού (78051-319 Rev. Α).
 2.3. Μέθοδος δοκιμής
 2.3.1.
 Κάθε συγκρότημα κάτω άκρου διατηρείται (εμποτίζεται) επί τέσσερις ώρες πριν από τη δοκιμή σε θερμοκρασία 22 ± 3 °C και σχετική υγρασία


text:
40 ± 30 %. Στη διάρκεια αυτή δεν περιλαμβάνεται ο χρόνος που χρειάζεται για την επίτευξη σταθερών συνθηκών.
 2.3.2.
 Πριν από τη δοκιμή, η επιφάνεια πρόσκρουσης στο δέρμα και η πρόσοψη του κρουστικού κριού καθαρίζονται με ισοπροπυλική αλκοόλη ή άλλη ισοδύναμη ουσία. Ρίξτε σκόνη ταλκ. Μεριμνήστε ώστε ο εξοπλισμός απορρόφησης ενέργειας να μην έχει υποστεί εμφανείς ζημίες σε επίπεδο πτέρνας.
 2.3.3.
 Το επιταχυνσιόμετρο του κρουστικού κριού ευθυγραμμίζεται με τον ευαίσθητο άξονά του παράλληλο με τον διαμήκη κεντρικό άξονα του κρουστικού κριού.
 2.3.4.
 Το συγκρότημα του κάτω άκρου τοποθετείται στη διάταξη όπως φαίνεται στο σχήμα 2. Η διάταξη προς δοκιμή πρέπει να στερεώνεται καλά ώστε να αποφεύγεται οποιαδήποτε μετατόπιση κατά την πρόσκρουση. Ο κεντρικός άξονας του προσομοιωτή δυναμομετρικών αισθητήρων του μηρού (78051-319) πρέπει να είναι κατακόρυφος με ανοχή ± 0,5°. Ρυθμίστε το σύνολο κατά τρόπο ώστε η γραμμή που συνδέει την κατά γόνυ διάρθρωση και τον κοχλία στερέωσης του σφυρού να είναι οριζόντια με ανοχή ± 3°, ενώ η πτέρνα ακουμπά σε δύο φύλλα υλικού χαμηλής τριβής (PTFE). Φροντίστε ώστε η σάρκα της κνήμης να βρίσκεται όλη προς τη γειτονική προς το γόνατο άκρη της κνήμης. Το σφυρό ρυθμίζεται κατά τρόπο ώστε το επίπεδο του πέλματος του άκρου ποδιού να είναι κατακόρυφο και κάθετο προς την κατεύθυνση πρόσκρουσης με ανοχή ± 3° και το μεσοβελιαίο επίπεδο του άκρου ποδιού να είναι ευθυγραμμισμένο με το βραχίονα του εκκρεμούς. Ρυθμίστε την άρθρωση του γόνατος στο 1,5 ± 0,5 g πριν από κάθε δοκιμή. Ρυθμίστε την άρθρωση του σφυρού κατά τρόπο ώστε οι κινήσεις του να είναι ελεύθερες, κατόπιν σφίξτε όσο χρειάζεται για να σταθεροποιηθεί το άκρο πόδι πάνω στο φύλλο του PTFE.
 2.3.5.
 Ο απαραμόρφωτος κρουστικός κριός περιλαμβάνει οριζόντιο κύλινδρο με διάμετρο 50 ± 2 mm και βραχίονα στήριξης του εκκρεμούς με διάμετρο 19 ± 1 mm (Σχήμα 4). Ο κύλινδρος έχει μάζα 1,25 ± 0,02 kg, στην οποία περιλαμβάνονται και τα όργανα μέτρησης καθώς και το μέρος του βραχίονα στήριξης που βρίσκεται μέσα στον κύλινδρο. Ο βραχίονας του εκκρεμούς έχει μάζα 285 ± 5 g. Η μάζα του περιστρεφόμενου μέρους του άξονα στον οποίο είναι προσαρμοσμένος ο βραχίονας στήριξης δεν πρέπει να υπερβαίνει τα 100 g. Η απόσταση μεταξύ του κεντρικού οριζόντιου άξονα του κρουστικού κυλίνδρου και του άξονα περιστροφής του εκκρεμούς είναι 1 250 ± 1 mm. Ο κρουστικός κύλινδρος τοποθετείται με άξονα οριζόντιο και κάθετο προς την κατεύθυνση της πρόσκρουσης. Το εκκρεμές πρέπει να προσκρούει στο πέλμα του άκρου ποδιού, σε απόσταση 62 ± 2 mm από τη βάση της πτέρνας που ακουμπά πάνω στην απαραμόρφωτη οριζόντια πλατφόρμα, κατά τρόπο ώστε ο επιμήκης κεντρικός άξονας του βραχίονα του εκκρεμούς να σχηματίζει γωνία με την κατακόρυφο το ανώτερο 1° κατά τη στιγμή της πρόσκρουσης. Ο κρουστικός κριός πρέπει να διαθέτει σύστημα καθοδήγησης ώστε να αποφεύγεται οποιαδήποτε σημαντική πλάγια, κατακόρυφη ή περιστροφική κίνηση.
 2.3.6.
 Μεταξύ διαδοχικών δοκιμών στο ίδιο κάτω άκρο γίνεται διάλειμμα 30 λεπτών τουλάχιστον.
 2.3.7.
 Το σύστημα καταγραφής των στοιχείων, συμπεριλαμβανομένων των μορφοτροπέων, πρέπει να είναι σύμφωνο προς τις προδιαγραφές για την κλάση συχνότητας διαύλου (CFC) 600, όπως περιγράφεται στο


text:
παράρτημα 8.
 2.4. Προδιαγραφή επιδόσεων
 2.4.1.
 Όταν η πτέρνα κάθε άκρου ποδιού προσκρούει με ταχύτητα 4,4 ± 0,1 m/s σύμφωνα με την παράγραφο 2.3, η μέγιστη επιτάχυνση του κρουστικού κριού πρέπει να είναι 295 ± 50 g.
 3. ΔΟΚΙΜΗ ΠΡΟΣΚΡΟΥΣΗΣ ΣΤΟ ΚΑΤΩ ΜΕΡΟΣ ΤΟΥ ΑΚΡΟΥ ΠΟΔΙΟΥ (ΜΕ ΥΠΟΔΗΜΑ)
 3.1. Η δοκιμή αυτή αποσκοπεί στη μέτρηση της αντίδρασης του υποδήματος και της σάρκας της πτέρνας και της ποδοκνημικής άρθρωσης του ανδρεικέλου Hybrid III σε καλά καθορισμένες προσκρούσεις που προκαλούνται από εκκρεμές συμπαγούς επιφανείας.
 3.2. Χρησιμοποιούνται πλήρη συγκροτήματα αριστερής (86-5001-001) και δεξιάς (86-5001-002) κνήμης του ανδρεικέλου Hybrid III, εφοδιασμένου με συγκρότημα αριστερού (78051-614) και δεξιού (78051-615) άκρου ποδιού και σφυρού, και περιλαμβανομένου του συγκροτήματος του γονάτου. Για τη στερέωση του συγκροτήματος γόνατος (79051-16 Rev. Β) στη διάταξη δοκιμής χρησιμοποιείται ο προσομοιωτής δυναμομετρικών αισθητήρων (78051-319 Rev. Α). Το άκρο πόδι πρέπει να φέρει το υπόδημα που ορίζεται στο παράρτημα 5 παράγραφος 2.9.2.
 3.3. Μέθοδος δοκιμής
 3.3.1.
 Κάθε συγκρότημα κάτω άκρου διατηρείται (εμποτίζεται) επί τέσσερις ώρες πριν από τη δοκιμή σε θερμοκρασία 22 ± 3 °C και σχετική υγρασία 40 ± 30 %. Στη διάρκεια αυτή δεν περιλαμβάνεται ο χρόνος που χρειάζεται για την επίτευξη σταθερών συνθηκών.
 3.3.2.
 Καθαρίστε, πριν από τη δοκιμή, το σημείο επαφής του κάτω μέρος του υποδήματος με καθαρό ύφασμα και την όψη του κρουστικού κριού με ισοπροπυλική αλκοόλη ή κάτι ανάλογο. Μεριμνήστε ώστε ο εξοπλισμός απορρόφησης ενέργειας να μην έχει υποστεί εμφανείς ζημίες σε επίπεδο πτέρνας.
 3.3.3.
 Το επιταχυνσιόμετρο του κρουστικού κριού ευθυγραμμίζεται με τον ευαίσθητο άξονά του παράλληλο με το διαμήκη κεντρικό άξονα του κρουστικού κριού.
 3.3.4.
 Το συγκρότημα του κάτω άκρου τοποθετείται στη διάταξη όπως φαίνεται στο σχήμα 3. Η διάταξη προς δοκιμή πρέπει να στερεώνεται καλά ώστε να αποφεύγεται οποιαδήποτε μετατόπιση κατά την πρόσκρουση. Ο κεντρικός άξονας του προσομοιωτή δυναμομετρικών αισθητήρων του μηρού (78051-319) πρέπει να είναι κατακόρυφος με ανοχή ± 0,5°. Ρυθμίστε το σύνολο κατά τρόπο ώστε η γραμμή που συνδέει την κατά γόνυ διάρθρωση και τον κοχλία στερέωσης του σφυρού να είναι οριζόντια με ανοχή ± 3°, ενώ το τακούνι του υποδήματος να ακουμπά σε δύο φύλλα υλικού χαμηλής τριβής (PTFE). Φροντίστε ώστε η σάρκα της κνήμης να βρίσκεται όλη προς τη γειτονική προς το γόνατο άκρη της κνήμης. Ρυθμίστε τη θέση του σφυρού κατά τρόπο ώστε το επίπεδο κάτω από το τακούνι και τη σόλα του υποδήματος να είναι κάθετο και κατακόρυφο προς την κατεύθυνση της πρόσκρουσης με ανοχή 3° και το μέσο οβελιαίο επίπεδο του άκρου ποδιού και του υποδήματος να είναι ευθυγραμμισμένο με το βραχίονα του εκκρεμούς. Ρυθμίστε την κατά γόνυ διάρθρωση στο 1,5 ± 0,5 g πριν από κάθε δοκιμή. Ρυθμίστε την ποδοκνημική άρθρωση κατά τρόπο ώστε οι κινήσεις του να είναι ελεύθερες, κατόπιν σφίξτε όσο χρειάζεται για να σταθεροποιηθεί το άκρο πόδι πάνω στο φύλλο του PTFE.
 3.3.5.
 Ο απαραμόρφωτος κρουστικός κριός περιλαμβάνει οριζόντιο κύλινδρο με διάμετρο 50 ± 2 mm και βραχίονα στήριξης του εκκρεμούς με διάμετρο 19 ± 1 mm (Σχήμα 4). Ο κύλινδρος έχει μάζα 1,25 ± 0,02 kg, στην οποία περιλαμβάνονται και τα όργανα μέτρησης


text:
καθώς και το μέρος του βραχίονα στήριξης που βρίσκεται μέσα στον κύλινδρο. Ο βραχίονας του εκκρεμούς έχει μάζα 285 ± 5 g. Η μάζα του περιστρεφόμενου μέρους του άξονα στον οποίο είναι προσαρμοσμένος ο βραχίονας στήριξης δεν πρέπει να υπερβαίνει τα 100 g. Η απόσταση μεταξύ του κεντρικού οριζόντιου άξονα του κρουστικού κυλίνδρου και του άξονα περιστροφής του εκκρεμούς είναι 1 250 ± 1 mm. Ο κρουστικός κύλινδρος τοποθετείται με τον διαμήκη του άξονα οριζόντιο και κάθετο προς την κατεύθυνση της πρόσκρουσης. Το εκκρεμές πρέπει να προσκρούει στο τακούνι του υποδήματος σε οριζόντιο επίπεδο σε απόσταση 62 ± 2 mm από τη βάση της φτέρνας του ανδρεικέλου όταν το υπόδημα ακουμπά σε απαραμόρφωτη οριζόντια επιφάνεια κατά τρόπο ώστε ο διαμήκης κεντρικός άξονας του βραχίονα του εκκρεμούς να σχηματίζει με την κατακόρυφο γωνία το ανώτερο 1° κατά τη στιγμή της πρόσκρουσης. Ο κρουστικός κριός πρέπει να διαθέτει σύστημα καθοδήγησης, ώστε να αποφεύγεται οποιαδήποτε σημαντική πλάγια, κατακόρυφη ή περιστροφική κίνηση.
 3.3.6.
 Μεταξύ διαδοχικών δοκιμών στο ίδιο κάτω άκρο γίνεται διάλειμμα 30 λεπτών τουλάχιστον.
 3.3.7.
 Το σύστημα λήψης των στοιχείων, περιλαμβανομένων των μορφοτροπέων, πρέπει να είναι σύμφωνο προς τις προδιαγραφές για την κλάση συχνότητας διαύλου (CFC) 600, όπως περιγράφεται στο παράρτημα 8.
 3.4. Προδιαγραφή επιδόσεων
 3.4.1.
 Όταν το τακούνι κάθε υποδήματος κρούεται με ταχύτητα 6,7 ± 0,1 m/s σύμφωνα με την παράγραφο 3.3, η μέγιστη θλιπτική δύναμη στην κνήμη (Fz) πρέπει να είναι 3,3 ± 0,5 kN.
 Σχήμα 1
 Δοκιμή πρόσκρουσης στο άνω μέρος του άκρου ποδιού
 Προδιαγραφές της διάταξης της δοκιμής
 Σχήμα 2
 Δοκιμή πρόσκρουσης στο κάτω μέρος του άκρου ποδιού (χωρίς υπόδημα)
 Προδιαγραφές της διάταξης της δοκιμής
 Σχήμα 3
 Δοκιμή πρόσκρουσης στο κάτω μέρος του άκρου ποδιού (με υπόδημα)
 Προδιαγραφές της διάταξης της δοκιμής
 Σχήμα 4
 Κρουστικό εκκρεμές
 ΠΑΡΑΡΤΗΜΑ 11
 ΔΙΑΔΙΚΑΣΙΕΣ ΔΟΚΙΜΗΣ ΓΙΑ ΤΗΝ ΠΡΟΣΤΑΣΙΑ ΤΩΝ ΕΠΙΒΑΤΩΝ ΟΧΗΜΑΤΩΝ ΠΟΥ ΛΕΙΤΟΥΡΓΟΥΝ ΜΕ ΗΛΕΚΤΡΙΚΗ ΕΝΕΡΓΕΙΑ ΕΝΑΝΤΙ ΔΙΑΡΡΟΗΣ ΥΨΗΛΗΣ ΤΑΣΗΣ ΚΑΙ ΗΛΕΚΤΡΟΛΥΤΗ
 Το παρόν παράρτημα περιγράφει τις διαδικασίες δοκιμής για την απόδειξη της συμμόρφωσης με τις απαιτήσεις της παραγράφου 5.2.8 σχετικά με την ασφάλεια έναντι του ηλεκτρικού ρεύματος. Για παράδειγμα, οι μετρήσεις με μεγαομόμετρο ή με παλμογράφο αποτελούν κατάλληλη μέθοδο εναλλακτική της διαδικασίας που περιγράφεται κατωτέρω για τη μέτρηση της αντίστασης μόνωσης. Στην περίπτωση αυτή, μπορεί να είναι αναγκαία η απενεργοποίηση του συστήματος παρακολούθησης της αντίστασης μόνωσης επί του οχήματος.
 Πριν από τη δοκιμή πρόσκρουσης του οχήματος, πρέπει να μετρηθεί και να καταγραφεί ο κεντρικός αγωγός υψηλής τάσης (Vb) (βλ. σχήμα 1), έτσι ώστε να επιβεβαιωθεί ότι βρίσκεται εντός των ορίων της τάσης λειτουργίας του οχήματος, όπως ορίζεται από τον κατασκευαστή του οχήματος.
 1. ΔΙΑΤΑΞΗ ΤΗΣ ΔΟΚΙΜΗΣ ΚΑΙ ΕΞΟΠΛΙΣΜΟΣ
 Αν χρησιμοποιείται λειτουργία αποσύνδεσης υψηλής τάσης, πρέπει να ληφθούν μετρήσεις και από τις δύο πλευρές της διάταξης που εκτελεί τη λειτουργία αποσύνδεσης.
 Ωστόσο, αν η αποσύνδεση υψηλής τάσης αποτελεί αναπόσπαστο μέρος του ΕΣΑΕ ή του συστήματος μετατροπής ενέργειας και του κεντρικού αγωγού υψηλής τάσης του ΕΣΑΕ ή το σύστημα μετατροπής ενέργειας προστατεύεται σύμφωνα με την προστασία IPXXB μετά τη δοκιμή πρόσκρουσης, μπορούν να ληφθούν μετρήσεις μόνο μεταξύ της διάταξης που εκτελεί τη λειτουργία αποσύνδεσης και


text:
των ηλεκτρικών φορτίων.
 Το βολτόμετρο που χρησιμοποιείται στη δοκιμή αυτή μετρά τις τιμές ΣΡ και έχει εσωτερική αντίσταση τουλάχιστον 10 ΜΩ.
 2. ΜΠΟΡΟΥΝ ΝΑ ΧΡΗΣΙΜΟΠΟΙΟΥΝΤΑΙ ΟΙ ΑΚΟΛΟΥΘΕΣ ΟΔΗΓΙΕΣ ΓΙΑ ΤΗ ΜΕΤΡΗΣΗ ΤΗΣ ΤΑΣΗΣ
 Μετά τη δοκιμή πρόσκρουσης, προσδιορισμός των κεντρικών αγωγών υψηλής τάσης (Vb, V1, V2) (βλ. σχήμα 1).
 Η μέτρηση της τάσης θα πρέπει να γίνει όχι νωρίτερα από 5 δευτερόλεπτα, αλλά, το αργότερο εντός 60 δευτερολέπτων μετά την πρόσκρουση.
 Αυτή η διαδικασία δεν εφαρμόζεται αν η δοκιμή διενεργείται υπό τον όρο ότι δεν ενεργοποιείται το ηλεκτρικό σύστημα κίνησης.
 Σχήμα 1
 Μέτρηση των Vb, V1, V2
 3. ΔΙΑΔΙΚΑΣΙΑ ΑΞΙΟΛΟΓΗΣΗΣ ΓΙΑ ΧΑΜΗΛΗ ΗΛΕΚΤΡΙΚΗ ΕΝΕΡΓΕΙΑ
 Πριν από την πρόσκρουση, ένας διακόπτης S1 και μια γνωστή αντίσταση εκφόρτισης Re συνδέονται εν παραλλήλω στον σχετικό πυκνωτή (βλ. σχήμα 2).
 Τουλάχιστον μετά από 5 δευτερόλεπτα και όχι αργότερα από 60 δευτερόλεπτα μετά την πρόσκρουση, ο διακόπτης S1 κλείνει, ενώ η τάση Vb και το ρεύμα Ie μετρώνται και καταγράφονται. Το γινόμενο της τάσης Vb επί το ρεύμα Ie ολοκληρώνεται στη χρονική περίοδο που αρχίζει από τη στιγμή που κλείνει ο διακόπτης S1 (tc) έως ότου η τάση Vb πέφτει κάτω από το κατώτατο όριο υψηλής τάσης των 60 V ΣΡ (th). Το προκύπτον ολοκλήρωμα ισούται με τη συνολική ενέργεια (TE) σε joule.
 α)
 Όταν η τάση Vb μετράται σε κάποια χρονική στιγμή μεταξύ των 5 δευτερολέπτων και των 60 δευτερολέπτων μετά την πρόσκρουση και η χωρητικότητα των πυκνωτών X (Cx) καθορίζεται από τον κατασκευαστή, η συνολική ενέργεια (TE) υπολογίζεται σύμφωνα με τον ακόλουθο τύπο:
 β)
 TE = 0,5 × Cx × (Vb
 2 – 3 600)
 Όταν πραγματοποιείται μέτρηση των V1 και V2 (βλ. σχήμα 1) σε χρονική στιγμή μεταξύ 5 δευτερολέπτων και 60 δευτερολέπτων μετά την πρόσκρουση και οι χωρητικότητες των πυκνωτών Y (Cy1, Cy2) καθορίζονται από τον κατασκευαστή, η συνολική ενέργεια (TEy1, TEy2) υπολογίζεται σύμφωνα με τους ακόλουθους τύπους:
 γ)
 TEy1 = 0,5 × Cy1 × (V1
 2 – 3 600)
 TEy2 = 0,5 × Cy2 × (V2
 2 – 3 600)
 Αυτή η διαδικασία δεν εφαρμόζεται αν η δοκιμή διενεργείται υπό τον όρο ότι δεν ενεργοποιείται το ηλεκτρικό σύστημα κίνησης.
 Σχήμα 2
 Π.χ. μέτρηση της ενέργειας του κεντρικού αγωγού υψηλής τάσης που αποθηκεύεται στους πυκνωτές X
 4. ΦΥΣΙΚΗ ΠΡΟΣΤΑΣΙΑ
 Μετά τη δοκιμή πρόσκρουσης του οχήματος, τυχόν μέρη που περιβάλλουν τα στοιχεία υψηλής τάσης ανοίγονται, αποσυναρμολογούνται ή απομακρύνονται χωρίς τη χρήση εργαλείων. Όλα τα υπόλοιπα περιβάλλοντα μέρη θεωρούνται μέρος της φυσικής προστασίας.
 Ο δάκτυλος δοκιμής που περιγράφεται στο σχήμα του προσαρτήματος εισάγεται σε τυχόν κενά ή ανοίγματα της φυσικής προστασίας με δύναμη δοκιμής 10 N ± 10 τοις εκατό για την αξιολόγηση της ασφάλειας έναντι του ηλεκτρικού ρεύματος. Αν υπάρχει μερική ή πλήρης διείσδυση στη φυσική προστασία από τον δάκτυλο δοκιμής, ο δάκτυλος δοκιμής τοποθετείται σε κάθε δυνατή θέση, όπως ορίζεται κατωτέρω.
 Ξεκινώντας από την όρθια θέση, και οι δύο αρθρώσεις του δακτύλου δοκιμής κάμπτονται διαδοχικά υπό γωνία έως 90 μοίρες σε σχέση με τον άξονα του παρακείμενου τμήματος του δακτύλου και τοποθετούνται σε κάθε δυνατή θέση.
 Τα εσωτερικά πλέγματα προστασίας έναντι


text:
του ηλεκτρικού ρεύματος θεωρούνται μέρος του περιβλήματος.
 Μια παροχή χαμηλής τάσης (όχι κάτω των 40 V και όχι πάνω από 50 V) εν σειρά με κατάλληλο λαμπτήρα πρέπει να συνδέεται, εφόσον είναι απαραίτητο, μεταξύ του δακτύλου δοκιμής και των υπό τάση μερών υψηλής τάσης εντός του πλέγματος ή του περιβλήματος.
 4.1. Όροι αποδοχής
 Οι απαιτήσεις της παραγράφου 5.2.8.1.3 θεωρείται ότι πληρούνται αν ο δάκτυλος δοκιμής που περιγράφεται στο σχήμα του προσαρτήματος δεν μπορεί να έλθει σε επαφή με τα υπό τάση μέρη υψηλής τάσης.
 Αν απαιτείται, μπορούν να χρησιμοποιηθούν ένα κάτοπτρο ή ένα ινοσκόπιο για να ελεγχθεί κατά πόσον ο δάκτυλος δοκιμής έρχεται σε επαφή με τα υπό τάση μέρη υψηλής τάσης.
 Αν αυτή η απαίτηση επαληθεύεται από ένα κύκλωμα σήματος μεταξύ του δακτύλου δοκιμής και των υπό τάση μερών υψηλής τάσης, ο λαμπτήρας δεν ανάβει.
 5. ΑΝΤΙΣΤΑΣΗ ΜΟΝΩΣΗΣ
 Η αντίσταση μόνωσης μεταξύ του κεντρικού αγωγού υψηλής τάσης και του ηλεκτρικού πλαισίου (σασί) καταδεικνύεται είτε με μέτρηση είτε με συνδυασμό μέτρησης και υπολογισμού.
 Αν η αντίσταση μόνωσης καταδεικνύεται με μέτρηση, θα πρέπει να χρησιμοποιούνται οι ακόλουθες οδηγίες.
 Μέτρηση και καταγραφή της τάσης (Vb) μεταξύ της αρνητικής και της θετικής πλευράς του κεντρικού αγωγού υψηλής τάσης (βλ. σχήμα 1).
 Μέτρηση και καταγραφή της τάσης (V1) μεταξύ της αρνητικής πλευράς του κεντρικού αγωγού υψηλής τάσης και του ηλεκτρικού πλαισίου (βλ. σχήμα 1).
 Μέτρηση και καταγραφή της τάσης (V2) μεταξύ της θετικής πλευράς του κεντρικού αγωγού υψηλής τάσης και του ηλεκτρικού πλαισίου (βλ. σχήμα 1).
 Αν η V1 είναι μεγαλύτερη ή ίση με τη V2, εισάγετε μια γνωστή τυποποιημένη αντίσταση (Ro) μεταξύ της αρνητικής πλευράς του κεντρικού αγωγού υψηλής τάσης και του ηλεκτρικού πλαισίου. Αφού εισάγετε την Ro, μετρήστε την τάση (V1’) μεταξύ της αρνητικής πλευράς του κεντρικού αγωγού υψηλής τάσης και του ηλεκτρικού πλαισίου του οχήματος (βλ. σχήμα 3). Υπολογίστε την αντίσταση μόνωσης (Ri) σύμφωνα με τον τύπο:
 Ri = Ro*(Vb/V1’ – Vb/V1) ή Ri = Ro*Vb*(1/V1’ – 1/V1)
 Διαιρέστε το αποτέλεσμα Ri, που είναι η τιμή της αντίστασης μόνωσης σε ohm (Ω), με την τάση λειτουργίας του κεντρικού αγωγού υψηλής τάσης σε volt (V).
 Ri (Ω/V) = Ri (Ω)/τάση λειτουργίας (V)
 Σχήμα 3
 Μέτρηση της V1’
 Αν η V2 είναι μεγαλύτερη από τη V1, εισάγετε μια γνωστή τυποποιημένη αντίσταση (Ro) μεταξύ της θετικής πλευράς του κεντρικού αγωγού υψηλής τάσης και του ηλεκτρικού πλαισίου. Αφού εισάγετε την Ro, μετρήστε την τάση (V2’) μεταξύ της θετικής πλευράς του κεντρικού αγωγού υψηλής τάσης και του ηλεκτρικού πλαισίου (βλ. σχήμα 4).
 Υπολογίστε την αντίσταση μόνωσης (Ri) σύμφωνα με τον τύπο:
 Ri = Ro*(Vb/V2’ – Vb/V2) ή Ri = Ro*Vb*(1/V2’ – 1/V2)
 Διαιρέστε το αποτέλεσμα Ri, που είναι η τιμή της αντίστασης μόνωσης σε ohm (Ω), με την τάση λειτουργίας του κεντρικού αγωγού υψηλής τάσης σε volt (V).
 Ri (Ω/V) = Ri (Ω)/τάση λειτουργίας (V)
 Σχήμα 4
 Μέτρηση της V2’
 Σημείωση: Η γνωστή αντίσταση Ro (σε Ω) πρέπει να είναι η τιμή της ελάχιστης απαιτούμενης αντίστασης μόνωσης (σε Ω/V), πολλαπλασιασμένη με την τάση λειτουργίας του οχήματος συν/πλην 20 τοις εκατό (σε V). Η Ro δεν απαιτείται


text:
να έχει επακριβώς αυτή την τιμή, καθώς οι εξισώσεις ισχύουν για οποιαδήποτε Ro· ωστόσο, μια τιμή Ro σ’ αυτό το εύρος πρέπει να παρέχει καλή ανάλυση για τις μετρήσεις τάσης.
 6. ΔΙΑΡΡΟΗ ΗΛΕΚΤΡΟΛΥΤΗ
 Χρησιμοποιείται κατάλληλη επένδυση, εφόσον απαιτείται, για τη φυσική προστασία, προκειμένου να επιβεβαιωθεί οποιαδήποτε διαρροή ηλεκτρολύτη από το ΕΣΑΕ μετά τη δοκιμή πρόσκρουσης.
 Εκτός αν ο κατασκευαστής παρέχει τα μέσα για τη διάκριση μεταξύ των διαφόρων διαρροών υγρών, κάθε διαρροή υγρών θεωρείται διαρροή ηλεκτρολύτη.
 7. ΣΥΓΚΡΑΤΗΣΗ ΕΣΑΕ
 Η συμμόρφωση διαπιστώνεται με οπτικό έλεγχο.
 Προσάρτημα
 Δάκτυλος δοκιμής (IPXXB)
 Δάκτυλος δοκιμής
 Υλικό: μέταλλο, εκτός αν προσδιορίζεται άλλως
 Γραμμικές διαστάσεις σε χιλιοστόμετρα
 Ανοχές στις διαστάσεις χωρίς συγκεκριμένη ανοχή:
 α)
 σε γωνίες: 0/– 10°
 β)
 σε γραμμικές διαστάσεις: έως 25 mm: 0/– 0,05 mm άνω των 25 mm: ± 0,2 mm
 Και οι δύο αρθρώσεις επιτρέπουν κίνηση στο ίδιο επίπεδο και προς την ίδια κατεύθυνση υπό γωνία 90° με ανοχή 0 έως + 10°.


text:
 Σημαντική ανακοίνωση νομικού περιεχομένου
 |
 12006E/PRO/27
 Συνθηκης για την ιδρυση της Ευρωπαϊκης Κοινοτητας (ενοποιημενη αποδοση) - Δ. Πρωτόκολλα τα οποία προσαρτώνται στη Συνθήκη περί ιδρύσεως της Ευρωπαϊκής Κοινότητας - Πρωτόκολλο (αριθ. 27) για τη Γαλλία (1992)
 Επίσημη Εφημερίδα αριθ. C 321 E της 29/12/2006 σ. 0303 - 0303
 Πρωτόκολλο (αριθ. 27)για τη Γαλλία (1992)ΤΑ ΥΨΗΛΑ ΣΥΜΒΑΛΛΟΜΕNΑ ΜΕΡΗ,ΕΠIΘΥΜΩNΤΑΣ να λάβουν υπόψη ένα ιδιαίτερο σημείο που αφορά τη Γαλλία,ΣΥΜΦΩNΗΣΑN τις ακόλουθες διατάξεις που προσαρτώνται στη Συνθήκη περί ιδρύσεως της Ευρωπαϊκής Κοινότητας:Η Γαλλία διατηρεί το προνόμιο της έκδοσης νομισμάτων στα υπερπόντια εδάφη της σύμφωνα με τις διατάξεις της εθνικής της νομοθεσίας και είναι αποκλειστικά αρμόδια για τον καθορισμό της ισοτιμίας του φράγκου Γαλλικών Αποικιών Ειρηνικού (CFP franc).--------------------------------------------------


text:
 Avis juridique important
 |
 21994A0505(01)
 Πρωτόκολλο 2 επισυναπτόμενο στη συμφωνία μεταξύ Ευρωπαϊκής Κοινότητας Ατομικής Ενέργειας και της κυβέρνησης της Ιαπωνίας, της κυβέρνησης της Ρωσικής Ομοσπονδίας και της κυβέρνησης των Ηνωμένων Πολιτειών της Αμερικής σχετικά με τη συνεργασία στις δραστηριότητες για την εκπόνηση κατασκευαστικής μελέτης για το διεθνή θερμοπυρηνικό πειραματικό αντιδραστήρα
 Επίσημη Εφημερίδα αριθ. L 114 της 05/05/1994 σ. 0026 - 0039 Φινλανδική ειδική έκδοση: Κεφάλαιο 11 τόμος 30 σ. 0005 Σουηδική ειδική έκδοση: Κεφάλαιο 11 τόμος 30 σ. 0005
 ΠΡΩΤΟΚΟΛΛΟ 2 επισυναπτόμενο στη συμφωνία μεταξύ της Ευρωπαϊκής Κοινότητας Ατομικής Ενέργειας και της κυβέρνησης της Ιαπωνίας, της κυβέρνησης της Ρωσικής Ομοσπονδίας και της κυβέρνησης των Ηνωμένων Πολιτειών της Αμερικής σχετικά με τη συνεργασία στις δραστηριότητες για την εκπόνηση κατασκευαστικής μελέτης για το διεθνή θερμοπυρηνικό πειραματικό αντιδραστήρα Η ΕΥΡΩΠΑΪΚΗ ΚΟΙΝΟΤΗΤΑ ΑΤΟΜΙΚΗΣ ΕΝΕΡΓΕΙΑΣ (EURATOM) Η ΚΥΒΕΡΝΗΣΗ ΤΗΣ ΙΑΠΩΝΙΑΣ, Η ΚΥΒΕΡΝΗΣΗ ΤΗΣ ΡΩΣΙΚΗΣ ΟΜΟΣΠΟΝΔΙΑΣ ΚΑΙ Η ΚΥΒΕΡΝΗΣΗ ΤΩΝ ΗΝΩΜΕΝΩΝ ΠΟΛΙΤΕΙΩΝ ΑΜΕΡΙΚΗΣ (ΕΦΕΞΗΣ ΚΑΛΟΥΜΕΝΑ «ΤΑ ΜΕΡΗ»),ΕΧΟΝΤΑΣ υπόψη τη συμφωνία συνεργασίας στις δραστηριότητες για την εκπόνηση κατασκευαστικής μελέτης (ΔΚΜ) για το διεθνή θερμοπυρηνικό πειραματικό αντιδραστήρα (Iter) της 21ης Ιουλίου 1992 (κατωτέρω «η συμφωνία»), και ιδίως το άρθρο 3,ΕΧΟΝΤΑΣ αναλάβει τις δραστηριότητες για την εκπόνηση κατασκευαστικής μελέτης (ΔΚΜ) δυνάμει του πρωτοκόλλου 1 της συμφωνίας, το οποίο συνάφθηκε επίσης στις 21 Ιουλίου 1992 και έχοντας την πρόθεση να περατώσουν από κοινού τις δραστηριότητες αυτές στο πλαίσιο του πρωτοκόλλου 2,ΣΥΜΦΩΝΗΣΑΝ ΤΑ ΑΚΟΛΟΥΘΑ:Τμήμα 1Πεδίο εφαρμογής Τα μέρη θα περατώσουν από κοινού τις δραστηριότητες που προσδιορίζονται στο άρθρο 2 της συμφωνίας. Οι δραστηριότητες θα διεξαχθούν σύμφωνα με τους λεπτομερείς τεχνικούς στόχους του Iter που θεσπίστηκαν σύμφωνα με τις διατάξεις της συμφωνίας.Τμήμα 2Ειδική ομάδα εργασίας Θα συγκροτηθεί ειδική ομάδα εργασίας (SWG), η οποία βοηθούμενη από τον διευθυντή, θα υποβάλλει στο συμβούλιο προτάσεις για προσεγγίσεις στο ζήτημα της από κοινού υλοποίησης, βάσει των οποίων τα μέρη θα αποφασίσουν για τη μελλοντική κατασκευή, λειτουργία, εκμετάλλευση και παροπλισμό του Iter, όπως ορίζεται στο άρθρο 2 στοιχείο ε) της συμφωνίας.Τμήμα 3Υλοποίηση του προγράμματος εργασιών 1. Ο διευθυντής μεριμνά για την υλοποίηση του προγράμματος εργασιών και των επικαιροποιήσεών του, μετά από έγκριση του συμβουλίου σύμφωνα με τα χρονοδιαγράμματα που προβλέπονται από αυτό για τις διάφορες εργασίες.2. Η τεχνική περιγραφή μιας εργασίας, η ανάθεση της εργασίας και οι όροι και οι συνθήκες για την εκτέλεσή της, οι οποίοι διατυπώθηκαν σύμφωνα με τις κατευθυντήριες γραμμές για την υλοποίηση ανατεθειμένων εργασιών οι οποίες καταρτίστηκαν από το συμβούλιο θα αποτελέσουν το αντικείμενο συμφωνιών ανάθεσης. Κάθε συμφωνία ανάθεσης θα καταρτίζεται από το διευθυντή και θα υπογράφεται από το διευθυντή και τον αρχηγό της τοπικής ομάδας στην οποία έχει ανατεθεί η σχετική εργασία. Οι συμφωνίες ανάθεσης θα συνάπτονται σύμφωνα με το εγκεκριμένο πρόγραμμα εργασιών και τις επικαιροποιήσεις του.3. Κάθε αρχηγός τοπικής ομάδας μεριμνά ώστε να μη παρακωλύεται η πρόσβαση του διευθυντή ή των μελών της συλλογικής κεντρικής ομάδας που είναι εξουσιοδοτημένα από το διευθυντή, για σκοπούς που αφορούν την αμοιβαία ανταλλαγή απόψεων, την παρακολούθηση των εκτελουμένων εργασιών και την αξιολόγηση του ελέγχου της ποιότητας, στους χώρους και στις εγκαταστάσεις στις οποίες εκτελείται η εργασία που έχει ανατεθεί στην τοπική ομάδα, καθώς και


text: στο προσωπικό που εκτελεί την εργασία και στα έγγραφα που την αφορούν. Ο αρχηγός της τοπικής ομάδας θα ειδοποιείται εγκαίρως γαι τις προβλεπόμενες επιθεωρήσεις. Οι λεπτομερείς ρυθμίσεις για την πρόσβαση αυτή θα καθορίζονται στη συμφωνία ανάθεσης.Τμήμα 4Συμφωνίες απόσπασης 1. Για τους σκοπούς του παρόντος τμήματος:«Αποσπών μέρος», είναι το μέρος το οποίο θέτει στη διάθεση της συλλογικής κεντρικής ομάδας ένα άτομο σύμφωνα με το άρθρο 8 παράγραφος 2 της συμφωνίας, άσχετα εάν το αναφερόμενο μέρος είναι ο εργοδότης ή όχι του ατόμου αυτού.«Αποσπώμενο άτομο» ή «αποσπώμενο προσωπικό», είναι ένα ή περισσότερα άτομα τα οποία έχουν τεθεί στη διάθεση της συλλογικής κεντρικής ομάδας από το αποσπών μέρος.2. Μετά την επιλογή ενός ατόμου σύμφωνα με το άρθρο 8 παράγραφος 2 της συμφωνίας, ο εργοδότης του ατόμου αυτού αποσπά τα άτομο αυτό χωρίς αδικαιολόγητη καθυστέρηση στη συλλογική κεντρική ομάδα. Για κάθε αποσπώμενο άτομο καταρτίζεται συμφωνία απόσπασης από το διευθυντή, η οποία υπογράφεται από το διευθυντή, το αποσπώμενο άτομο, τον εργοδότη του ατόμου αυτού και τον υπεύθυνο λειτουργίας του τόπου συλλογικής εργασίας όπου αποσπάται το άτομο αυτό. Αν ο εργοδότης και το αποσπών μέρος είναι διαφορετικοί φορείς, το αποσπών μέλος προσυπογράφει τη συμφωνία απόσπασης για να δηλώσει ότι διέθεσε το αποσπώμενο προσωπικό στη συλλογική κεντρική ομάδα, όπως περιγράφεται στο άρθρο 8 παράγραφος 2 της συμφωνίας. Η συμφωνία απόσπασης για το διευθυντή θα πρέπει να προσυπογράφεται από τον πρόεδρο του Συμβουλίου.Η συμφωνία απόσπασης θα πρέπει να αναφέρει την εργασία και τον τόπο συλλογικής εργασίας στον οποίο το αποσπώμενο άτομο διατίθεται, την προϊσταμένη αρχή του ατόμου αυτού και ότι το αποσπώμενο άτομο και ο εργοδότης του θα τηρούν με τις διατάξεις του άρθρου 8 παράγραφος 2 και του άρθρου 15 της συμφωνίας και της παρούσας παραγράφου, στο βαθμό που αφορούν την απόσπαση, και ότι το αποσπώμενο άτομο θα τηρεί τους εσωτερικούς κανόνες προσωπικής και της γενικής ασφάλειας οι οποίοι ισχύουν στις εγκαταστάσεις του τόπου συλλογικής εργασίας. Η διάρκεια της συμφωνίας απόσπασης δεν πρέπει να υπερβαίνει τη διάρκεια του παρόντος πρωτοκόλλου.Τμήμα 5Περάτωση της εργασίας και υποβολή τελικής έκθεσης Κατά την έγκριση του προγράμματος εργασιών και των ετήσιων επικαιροποιήσεών του, το Συμβούλιο, βοηθούμενο από το διευθυντή, μεριμνά για την έγκυρη και συντονισμένη περάτωση των εργασιών που πρέπει να εκτελεστούν σύμφωνα με τη συμφωνία, καθώς και για τη σύνταξη της τελικής έκθεσης. Αν χρειαστεί να γίνουν ενέργειες από τα μέρη ή άλλους, το Συμβούλιο, βοηθούμενο από το διευθυντή, υποβάλλει τις σχετικές προτάσεις.Τμήμα 6Πόροι Οι πόροι που απαιτούνται για την εφαρμογή του πρωτοκόλλου διατίθενται από τα μέρη σύμφωνα με τις ισχύουσες διατάξεις της συμφωνίας.Τμήμα 7Διάρκεια Το πρωτόκολλο αρχίζει να ισχύει μετά την υπογραφή του από τα συμβαλλόμενα μέρη και παραμένει ισχυρό καθόλη τη διάρκεια της συμφωνίας.Έγινε στη Βιέννη, στις 21 Μαρτίου 1994 σε τέσσερα αντίτυπα.Για την Ευρωπαϊκή Κοινότητα Ατομικής Ενέργειας:Corrado PIRZIO BIROLIΓια την κυβέρνηση της Ιαπωνίας:Kunisada KUMEΓια την κυβέρνηση της Ρωσικής Ομοσπονδίας:Nikolai S. CHEVEREVΓια την κυβέρνηση των Ηνωμένων Πολιτειών της Αμερικής:John B. RITCH IIIΚοινές απόψεις των διαπραγματευτών Μετά την παράταση των εργασιών τους σχετικά με το τελικό σχέδιο του πρωτοκόλλου 2 την ανωτέρω ημερομηνία, οι διαπραγματευτές συμφώνησαν στα ακόλουθα:1. Λεπτομερείς τεχνικοί


text: στόχοιΟι λεπτομερείς τεχνικοί στόχοι του ITER, οι οποίοι αναφέρονται στο τμήμα 1 του πρωτοκόλλου 2 εγκρίνονται από μέρη, τα οποία ενεργούν μέσω του Συμβουλίου. Το Συμβούλιο ενέκρινε αυτούς τους λεπτομερείς τεχνικούς στόχους στις 15 και 16 Δεκεμβρίου 1992 (προσθήκη 1).2. Κατευθυντήριες γραμμές για την υλοποίηση ανατεθειμένων εργασιώνΟι οδηγίες για την υλοποίηση ανατεθειμένων εργασιών που αναφέρονται στο τμήμα 3 του πρωτοκόλλου 2 έχουν εγκριθεί από το Συμβούλιο. Το Συμβούλιο ενέκρινε αυτές τις κατευθυντήριες γραμμές στις 22 Απριλίου 1993 (προσθήκη 2).3. Συμφωνίες απόσπασηςΟι συμφωνίες απόσπασης που αναφέρονται στο τμήμα 4 του πρωτοκόλλου 2 πρέπει να είναι όσο το δυνατόν ομοιογενείς και να ανταποκρίνονται στις κατευθυντήριες γραμμές για τις συμφωνίες απόσπασης, οι οποίες καθορίζονται στην σχετική προσθήκη (προσθήκη 3).Εάν το αποσπών μέρος δεν είναι ο εργοδότης του αποσπώμενου προσώπου, τότε το αποσπών μέρος καταβάλλει κάθε δυνατή προσπάθεια ώστε να διασφαλίσει ότι ο εργοδότης του αποσπώμενου προσώπου τηρεί τις διατάξεις του τμήματος 4 του πρωτοκόλλου 2 και των κατευθυντηρίων γραμμών.4. ΧρηματοδότησηΌσον αφορά το τμήμα 6 του πρωτοκόλλου 2:1. Κάθε μέρος αναλαμβάνει την κάλυψη των δαπανών του που προκύπτουν από:α) τη συμμετοχή των μελών του και των εμπειρογνωμόνων του στις εργασίες και τις συνεδριάσεις του Συμβουλίου, της TAC, της MAC και των SWG, καθώς και τις δαπάνες ταξιδίου και διαμονής 7β) την απόσπαση του οικείου προσωπικού στους τόπους συλλογικής εργασίας 7γ) την εκτέλεση εργασιών που έχουν ανατεθεί στην οικεία τοπική ομάδα σύμφωνα με το τμήμα 3 του πρωτοκόλλου 2 καιδ) τη διοργάνωση εργαστηρίων στο έδαφός του και τη συμμετοχή στο εργαστήριο προσωπικού της οικείας τοπικής ομάδας, καθώς και τα έξοδα ταξιδίου και διαμονής.2. Κατά την εφαρμογή του άρθρου 14 της συμφωνίας, το Συμβούλιο θα λάβει υπόψη το γενικό επίπεδο των πόρων που κάθε συμβαλλόμενο μέρος που ενεργεί ως οικοδεσπότης έχει προσφέρει ως ενίσχυση για τον οικείο τόπο συλλογικής εργασίας.3. Οι λοιπές δαπάνες, τις οποίες το Συμβούλιο κρίνει αναγκαίες για την ικανοποιητική εφαρμογή του πρωτοκόλλου 2, θα καλυφθούν από το συλλογικό ταμείο.5. Παρακολούθηση του ITER EDAΗ πρόδος των εργασιών σε σχέση με τις γενικές γραμμές που καθορίζονται στο τμήμα 1 της προσθήκης 1 θα αξιολογείται σε ετήσια βάση, σύμφωνα με το άρθρο 16 της συμφωνίας. Συγκεκριμένα, οι τεχνολογικές μέθοδοι, καθώς και η ακρίβεια του υπολογισμού του κόστους κατασκευής του ITER θα ελέγχεται, όπως προβλέπεται στο σημείο 1 στοιχείο στ) του παραρτήματος Α της συμφωνίας, με γνώμονα τα δεδομένα περί των κυρίων στοιχείων της εγκατάστασης. Αυτή η αξιολόγηση μπορεί να οδηγήσει το συμβούλιο του ITER σε αναθεώρηση των γενικών γραμμών ή των τεχνολογικών μεθόδων, εάν αυτό χρειαστεί.6. Γενικό σχέδιοΤο Συμβούλιο επεκύρωσε την άποψη της TAC-4 που απεφάνθη ότι το γενικό σχέδιο (βλέπε προσθήκη 4) προσφέρει μια στέρεη βάση για τις περαιτέρω εργασίες τεχνολογικού σχεδιασμού, κατόπιν: 1) μικρών περαιτέρω ρυθμίσεων των κυρίων παραμέτρων, ώστε να μην υπάρξουν υπερβάσεις κόστους, 2) τροποποιήσεως των τεχνολογικών μεθόδων σε ορισμένα σημεία και 3) διευρύνσεως των τεχνολογικών δυνατοτήτων, ώστε να επιτευχθεί μεγαλύτερη λειτουργική ευελιξία.ΠΡΟΣΘΗΚΗ 1 ΛΕΠΤΟΜΕΡΕΙΣ ΤΕΧΝΙΚΟΙ ΣΤΟΧΟΙ ΤΟΥ ITER 1. Γενικοί όροιΟι λεπτομερείς τεχνικοί στόχοι και οι τεχνικές προσεγγίσεις του Iter, καθώς και οι σχετικές ανοχές, πρέπει να είναι συμβατοί με τον


text: στόχο της διατήρησης του κόστους της εγκατάστασης σε όρια ανταποκρινόμενα σε αυτά που αναφέρονται στην τελική έκθεση του Iter σχετικά με την εκπόνηση της μελέτης συλλογικής σύλληψης καθώς και στη διατήρηση της σπουδαιότητάς του στο πλαίσιο του ευρύτερου προγράμματος σύντηξης.Το Iter πρέπει να σχεδιασθεί κατά τρόπον ώστε να λειτουργεί με ασφάλεια και να συντελεί στην επίδειξη της ασφάλειας και την περιβαλλοντικής αξίας της παραγωγής ενέργειας με τη βοήθεια της σύντηξης.2. Επιδόσεις και δοκιμές- Επιδόσεις πλάσματοςΤο Iter πρέπει να έχει ικανότητα συγκράτησης που να επιτρέπει την ελεγχόμενη ανάφλεξη. Οι εκτιμήσεις της ικανότητας συγκράτησης του Iter πρέπει να βασίζονται, όπως στη φάση της μελέτης γενικής σύλληψης, σε καθιερωμένους ευνοϊκούς τρόπους λειτουργίας.Το Iter πρέπει:- να επιτρέπει την ελεγχόμενη ανάφλεξη και την παρατεταμένη καύση επί χρονικό διάστημα που να επαρκεί τόσο για την επίτευξη στάσιμων συνθηκών σε όλες τις χρονικές κλίμακες που χαρακτηρίζουν τις διεργασίες εντός του πλάσματος και τις αλληλεπιδράσεις του με τα τοιχώματα όσο και για την επίτευξη στάσιμων συνθηκών για την πυρηνική δοκιμή των δομικών μερών του μανδύα. Αυτό είναι δυνατό να επιτευχθεί με παλμούς με πεπλατυσμένη κορυφή της τάξεως των 1 000s. Για τη δοκιμή ειδικών τύπων μανδύα, η επιθυμητή διάρκεια των παλμών είναι περίπου 2 000s,- να στοχεύει στην επίδειξη της δυνατότητας λειτουργίας σε στάσιμες συνθήκες χρησιμοποιώντας διέγερση μη επαγωγικών ρευμάτων σε πλάσμα αντιδραστήρα.- Μηχανικές επιδόσεις και δοκιμέςΤο Iter πρέπει:- να αποδείξει ότι υπάρχουν οι απαραίτητες τεχνολογίες για τον αντιδραστήρα σύντηξης (όπως οι υπεραγώγιμοι μαγνήτες και η τηλεσυντήρηση),- να επιτρέπει τη δοκιμή δομικών μερών του αντιδραστήρα (όπως είναι τα συστήματα για την αναπαραγωγή ισχύος και σωματιδίων από το πλάσμα),- να επιτρέπει τη δοκιμή σχεδιαστικών λύσεων για ένα μανδύα επώασης τριτίου κατάλληλου για αντιδραστήρα. Οι δοκιμές που προβλέπονται να γίνουν σε ενότητες περιλαμβάνουν την επίδειξη επωαστικής ικανότητας, η οποία θα καταστήσει τον αντιδραστήρα αυτάρκη σε τρίτιο, την απαγωγή υψηλής θερμότητας και την παραγωγή ηλεκτρισμού.3. Απαιτήσεις σχεδιασμούΗ επιλογή των παραμέτρων για τη βασική συσκευή θα πρέπει να είναι εντός των ορίων που επιτρέπουν με βεβαιότητα την επίτευξη των απαιτούμενων τεχνολογικών επιδόσεων πλάσματος. Ο σχεδιασμός θα πρέπει να είναι επαρκώς ευέλικτος ώστε να επιτρέπει την ενσωμάτωση στοιχείων προηγμένης τεχνολογίας και νέων λειτουργιών, καθώς επίσης και την πιστοποίηση των επιδόσεων πλάσματος κατά τη λειτουργία. Ο σχεδιασμός πρέπει να επαληθευθεί από την επιστημονική και τεχνολογική βάση δεδομένων που θα υπάρχει μετά το πέρας της φάσης ΔΚΜ.Πρέπει να υπάρχει η δυνατότητα παραγωγής, υπό συνθήκες ανάφλεξης, ενός επαγωγικού παλμού με πεπλατυσμένη κορυφή περίπου 1 000s. Με γνώμονα τον τελικό στόχο της λειτουργίας υπό στάσιμες συνθήκες, το Iter πρέπει να σχεδιασθεί ώστε να επιτρέπει την μη επαγωγική παραγωγή ρεύματος. Το απαιτούμενο σύστημα θερμότητας για την ανάφλεξη κατά την πρώτη φάση της λειτουργίας πρέπει να έχει τη δυνατότητα παραγωγής ρεύματος.Για τη διεξαγωγή πυρηνικών δοκιμών υπό συνθήκες υψηλής ροής θερμότητας, όπως αυτές που επικρατούν σε έναν αντιδραστήρα σύντηξης:- η μέση φόρτιση νετρονίων στα τοιχώματα πρέπει να είναι περίπου 1 MW/m2,- η διάταξη πρέπει να έχει σχεδιασθεί ώστε να έχει ικανότητα τουλάχιστον 1 MWa/m2 ώστε να είναι δυνατή η διεξαγωγή μακροχρόνιων ολοκληρωμένων δοκιμών και δοκιμών υλικών.Είναι επιθυμητό η διεξαγωγή των


text: δοκιμών να γίνεται σε υψηλές ροές και υψηλές πυκνότητες ροής. Εντός των κατασκευαστικών ανοχών, οι μελέτες του Iter πρέπει να εξετάσουν τα ζητήματα και τις δυνατότητες εκμετάλλευσης ενός ευρύτερου φάσματος καταστάσεων λειτουργίας. Ο σχεδιασμός των σταθερών δομικών μερών της διάταξης δεν πρέπει να εμποδίζει την επίτευξη πυκνότητας ροής 3 MWa/m2. Για τη δεύτερη φάση της λειτουργίας, ο σχεδιασμός πρέπει να περιλαμβάνει την ικανότητα να αντικατασταθεί η θωράκιση από μανδύα επωάσιμου υλικού.4. Λειτουργικές απαιτήσειςΗ λειτουργία του Iter πρέπει να υποδιαιρεθεί σε δύο φάσεις:- Η πρώτη φάση, αναμένεται να διαρκέσει μία δεκαετία, και να περιλάβει αρκετές χιλιάδες ώρες πλήρους λειτουργίας με DT. Η φάση αυτή αφορά τα θέματα της ελεγχόμενης ανάφλεξης, της παρατεταμένης καύσης, της λειτουργίας υπό στάσιμες συνθήκες και τη δοκιμή δομικών μερών του μανδύα. Υποτίθεται ότι στη φάση αυτή θα υπάρχει επαρκής τροφοδοσία σε τρίτιο από εξωτερικές πηγές.- Τα πειράματα ελεγχόμενης ανάφλεξης θα αφορούν τη συγκράτηση, τη σταθερότητα και τον έλεγχο των ακαθαρσιών σε πλάσμα θερμαινόμενο με τη βοήθεια σωματιδίων άλφα. Τα πειράματα παρατεταμένης καύσης θα αφορούν επιπλέον τον έλεγχο της παραγωγής ισχύος από τη σύντηξη και τη γεωμετρία του πλάσματος καθώς και την απαγωγή «τέφρας» ηλίου,- σκοπός των πειραμάτων παραγωγής ρεύματος στη φάση αυτή θα είναι η επίδειξη λειτουργίας σε στάσιμες συνθήκες σε πλάσματα όπου η θερμική ισχύς των σωματιδίων άλφα είναι τουλάχιστον συγκρίσιμη με την ισχύ που διοχετεύεται από εξωτερικές πηγές. Στα θερμαντικά συστήματα που λειτουργούν με την παραγωγή ρεύματος, τα μη επαγωγικά ρεύματα πρέπει να χρησιμοποιούνται για τον έλεγχο της γεωμετρίας και της καύσης του πλάσματος, τη βελτίωση της συγκράτησης και τον προσδιορισμό των συνθηκών και της απαιτούμενης ισχύος για τη λειτουργία υπό τις προαναφερόμενες στάσιμες συνθήκες. Ανάλογα με τα αποτελέσματα αυτών των πειραμάτων ενδέχεται να χρειασθεί η εγκατάσταση πρόσθετης δυναμικότητας παραγωγής ρεύματος,- οι λειτουργικές δοκιμές των στοιχείων του μανδύα στη φάση αυτή πρέπει να συνίσταται σε μερικές χιλιάδες ώρες συνολικής καύσης που θα διεξαχθούν παράλληλα με το πρόγραμμα φυσικής και περιλαμβάνουν συνεχείς εκστρατείες δοκιμών 3-6 ημερών με φόρτιση των τοιχωμάτων πυκνότητας ηλεκτρονίων περίπου 1 MW/m2.- Η δεύτερη φάση, φάση βελτιωμένων επιδόσεων, αναμένεται να διαρκέσει επίσης μία δεκαετία, με έμφαση τη βελτίωση του συνόλου των επιδόσεων και τη διεξαγωγή ενός προγράμματος δοκιμών δομικών μερών και υλικών σε υψηλές πυκνότητες ροής. Στη φάση αυτή προβλέπεται να δοκιμασθούν η υψηλή διαθεσιμότητα και προηγμένες διεργασίες χειρισμού του πλάσματος και ενδεχομένως θα γίνει επίδειξη δομικών μερών του μανδύα κατάλληλων για αντιδραστήρα. Κατά τη φάση αυτή προβλέπεται επίσης η διεξαγωγή συνεχών δοκιμών διάρκειας 1-2 εβδομάδων και η επίτευξη πυκνότητας ροής τουλάχιστον 1 MWa/m2.Η απόφαση να συμπεριληφθεί η επώαση σε αυτή τη φάση θα αποφασισθεί σε συσχετισμό με τη διαθεσιμότητα του τριτίου από εξωτερικές πηγές, τα αποτελέσματα των δοκιμών του μανδύα επωάσεως και την πείρα σχετικά με τις επιδόσεις του πλάσματος και της συσκευής.Η φάση βελτιωμένων επιδόσεων θα βασίζεται στην αναθεώρηση των αποτελεσμάτων της φάσης βασικών επιδόσεων και την αξιολόγηση της σχετικής αξίας των προτεινόμενων στοιχείων του προγράμματος.ΠΡΟΣΘΗΚΗ 2 Κατευθυντήριες γραμμές για την ανάθεση και εκτέλεση εργασιών Α. Έγκριση και αναθεώρηση συμφωνιών εργασιών1. Κάθε συμφωνία ανάθεσης εργασιών αξίας άνω των 300 IUA συνάπτεται


text: μόνο μετά την έγκριση της εργασίας με την τεχνική της περιγραφή και την ανάθεσή της σε ένα συμβαλλόμενο μέρος από το συμβούλιο του ITER.2. Οι συμφωνίες ανάθεσης αξίας ίσης ή κατώτερης από 300 IUA, συνάπτονται απευθείας ανάμεσα στο διευθυντή και το σχετικό αρχηγό τοπικής ομάδας. Ο διευθυντής ενημερώνει αμέσως τους άλλους τρεις αρχηγούς τοπικών ομάδων σχετικά με αυτές τις συμφωνίες ανάθεσης εργασιών.3. Η συνολική αξία των συμφωνιών ανάθεσης αξίας ή κατώτερης από 300 IUA, οι οποίες συνάπτονται κατά τη χρονική περίοδο μεταξύ δύο συνεδριάσεων των MAC, σύμφωνα με τη διαδικασία που καθορίζεται στην παράγραφο 2, δεν πρέπει να υπερβαίνει τις 3 000 IUA.4. Οι αναθεωρήσεις των συμβάσεων ανάθεσης για την ενσωμάτωση μικρών τεχνικών αλλαγών στο πλαίσιο των εργασιών που έχουν ήδη ανατεθεί από το συμβούλιο, επέρχονται ύστερα από συμφωνία του διευθυντή και του αρμόδιου αρχηγού τοπικής ομάδας. Αλλαγές στο εύρος των εργασιών ως ένα όριο +/ P 300 IUA ή 20 % ανά εργασία ανάλογα με ποια τιμή είναι η μικρότερη, πραγματοποιούνται ύστερα από συμφωνία μεταξύ του διευθυντή και του αρχηγού της τοπικής ομάδας. Οι εργασίες των οποίων τα αποτελέσματα δεν απαιτούνται πλέον τερματίζονται με αμοιβαία συναίνεση του διευθυντή και του αρχηγού της αφορούμενης τοπικής ομάδας. Οι πιστώσεις ITER για τις εργασίες αυτές πρέπει να αναθεωρούνται καταλλήλως. Όλες οι αναθεωρήσεις εκτός από: 1) τις μικρές τεχνικές αλλαγές, 2) τις αλλαγές του εύρους των εργασιών αξίας ίσης ή κατώτερης από 300 IUA και 3) διακοπές, τερματισμό των εργασιών, όπως ορίζεται παραπάνω, πρέπει να εγκρίνονται από το συμβούλιο με διαδικασίες που καθορίζονται στις νέες συμφωνίες ανάθεσης. Στις περιπτώσεις αυτές ο διευθυντής προβαίνει στις κατάλληλες αναπροσαρμογές των πιστώσεων ITER.5. Όλες οι αναθεωρήσεις των συμφωνιών ανάθεσης που δεν απαιτούν έγκριση από το συμβούλιο πρέπει να κοινοποιούνται στο συμβούλιο.Β. Εντοπισμός ορισμός και κοστολόγηση των εργασιώνΚατά τον εντοπισμό και τον ορισμό των εργασιών εφαρμόζονται οι ακόλουθες κατευθυντήριες γραμμές:1. Ο διευθυντής, σε στενή συνεργασία με τους αρχηγούς των τοπικών ομάδων για τον εντοπισμό των εργασιών, καθορίζει επίσης τις πιστώσεις ITER τις οποίες θα λάβουν τα μέρη που αναλαμβάνουν εργασίες. Η συνεργασία αυτή πρέπει, στο μέτρο του δυνατού, να οδηγήσει σε κοινή άποψη σχετικά με τις αποτελεσματικότερες από τις δυνατές προσεγγίσεις για τον εντοπισμό, τον ορισμό και την κοστολόγηση των εργασιών.2. Πριν αποσταλεί ο κατάλογος με τις εργασίες στους αρχηγούς των ομάδων για να εκφράσουν επίσημα τη γνώμη τους, ο διευθυντής ενημερώνει τους αρχηγούς των τοπικών ομάδων για τον κατάλογο των εργασιών, καθώς και για τις πιστώσεις που θα χορηγηθούν σε κάθε μέρος για τις εργασίες που θα αναλάβει. Κάθε μέρος που ενδιαφέρεται να αναλάβει μια εργασία πρέπει να ενημερώνει συντόμως το διευθυντή, ώστε εάν περισσότερα από ένα μέρη εκφράζουν τέτοιου είδους ενδιαφέρον, ο διευθυντής σε στενή συνεργασία με τους αρχηγούς των τοπικών ομάδων, να αποφασίσει για τον τρόπο με τον οποίο θα ικανοποιηθούν οι επιθυμίες αυτές (κατάτμηση μιας εργασίας σε μικρότερες, παράλληλη εκτέλεση, συλλογική εκτέλεση).3. Εντός δύο μηνών μετά την παραλαβή εκ μέρους του διευθυντή του καταλόγου και των τεχνικών περιγραφών των εργασιών, κάθε μέρος δηλώνει επίσημα τις εργασίες για τις οποίες ενδιαφέρεται και παρέχει τις ακόλουθες


text: πληροφορίες:α) περιγραφή της ικανότητάς του να τηρήσει τις προδιαγραφές και τα χρονοδιαγράμματα, καθώς και κατά πόσο διαθέτει τους αναγκαίους πόρους, μέσα και τεχνογνωσία 7β) αναφορά σχετικά με τον τόπο στον οποίο θα γίνει η εργασία 7 ωστόσο, όταν δεν είναι δυνατόν να δοθεί αυτή η πληροφορία λόγω της σταδιακής διαδικασίας που απαιτείται για τις αναθέσεις στην περίπτωση ενός μέρους, το μέρος αυτό αναφέρει στο διευθυντή το είδος των φορέων που είναι πιθανόν να συμμετάσχουν την εκτέλεση των εργασιών. Αμέσως μετά την επιλογή των φορέων αυτών το μέρος ενημερώνει σχετικά το διευθυντή.γ) εκτίμηση του τεχνικού κινδύνου και, σε περίπτωση υψηλού τεχνικού κινδύνου, προτάσεις για παράλληλες προσπάθειες.4. Με βάση τις παραπάνω πληροφορίες και τις κατευθυντήριες αρχές που καθορίζονται στο παράρτημα Β σημείο 1 μέρος Γ στη συμφωνία και τις παρούσες κατευθυντήριες γραμμές, ο διευθυντής προτείνει στο πρόγραμμα εργασιών το οποίο υποβάλλεται περιοδικά από το διευθυντή στο συμβούλιο σύμφωνα με το άρθρο 11 της συμφωνίας, την ανανέωση εργασιών σε καθεμία από τις τοπικές ομάδες.5. Κατά τη σύναψη των συμφωνιών ανάθεσης, ο διευθυντής μερινά ώστε οι πιστώσεις ITER να καλύπτουν τις εργασίες τις οποίες το εκάστοτε μέρος έχει αναλάβει μετά την υπογραφή της συμφωνίας ITER/EDA και του πρωτοκόλλου 1, οι οποίες αποτελούν το αντικείμενο της συμφωνίας ανάθεσης.6. Σε κάθε ενότητα εργασιών (task system area) οι εργασίες κατατέμονται ισόρροπα μεταξύ των μερών. Για να διαπιστωθεί αυτή η ισόρροπη κατανομή, πρέπει να λαμβάνονται υπόψη τα ποιοτικά χαρακτηριστικά των ανατιθέμενων εργασιών, όπως π.χ. οι εγκαταστάσεις δομικών ή το τεχνολογικό επίπεδο.7. Όταν κανένα μέρος δεν εκφράζει ενδιαφέρον να αναλάβει μια συγκεκριμένη εργασία, ο διευθυντής σε στενή συνεργασία με τους αρχηγούς των τοπικών ομάδων, καταβάλλει προσπάθεια να κινήσει το ενδιαφέρον τουλάχιστον ενός από τα μέρη. Εάν ο διευθυντής δεν κατορθώσει να κινήσει το ενδιαφέρον ενός από τα μέρη, παραπέμπτει το θέμα στο συμβούλιο του ITER, σύμφωνα με το άρθρο 21 παράγραφος 1.8. Ορισμένες μεμονωμένες εργασίες οι οποίες παρουσιάζουν υψηλούς τεχνικούς κινδύνους ή έχουν υψηλό συντελεστή αβεβαιότητας είναι δυνατόν να εκτελεστούν παράλληλα από περισσότερα μέρη. Στην περίπτωση αυτή υπάρχει η δυνατότητα οι εργασίες αυτές να εκτελεσθούν σταδιακά.9. Ο διευθυντής του ITER, σε στενή συνεργασία με τους αρχηγούς των τοπικών ομάδων μεριμνά ώστε η κατανομή του έργου σε επιμέρους εργασίες καλυπτόμενες από συμφωνίες ανάθεσης δεν υπερβαίνει το μέτρο που είναι αναγκαίο για την αποτελεσματική του εκτέλεση και λαμβάνει υπόψη του την ανάγκη να εξασφαλιστεί η κατά το δυνατόν ισόρροπη κατανομή του έργου μεταξύ των μερών. Κάθε συμφωνία ανάθεσης πρέπει να περιγράφει ένα λογικό, συνεκτικό και αυτοτελές πεδίο εργασίας με σαφώς καθορισμένες διασυνδέσεις.10. Η κατανομή των μελετητικών εργασιών μεταξύ του JCT και των τοπικών ομάδων πρέπει γενικά να τηρεί την αρχή σύμφωνα με την οποία το JCT αναλαμβάνει μόνον εργασίες των οποίων η εκτέλεση εξασφαλίζεται καλύτερα από μια κεντρική ομάδα. Το σύνολο των πιστώσεων ITER για μελετητικές εργασίες που χορηγούνται στις τοπικές ομάδες συμφωνήθηκε να ισοδυναμεί με 500 ανθρωποέτη ειδικευμένης εργασίας.Γ. Κριτήρια επιλογής1. Οι δηλώσεις ενδιαφέροντος για την εκτέλεση μιας εργασίας πρέπει να λαμβάνονται υπόψη κατά την επιλογή μόνο εφόσον τεκμηριώνουν ότι διαθέτουν την ικανότητα ότι θα τηρηθούν οι προδιαγραφές και τα


text: χρονοδιαγράμματα καθώς και ότι διατίθενται οι αναγκαίες εγκαταστάσεις και τεχνογνωσία.Πριν απορριφθεί οποιαδήποτε δήλωση ενδιαφέροντος για τον λόγο ότι δεν πληροί τις τεχνικές απαιτήσεις, ο διευθυντής του ITER ενημερώνει τον αρμόδιο αρχηγό της τοπικής ομάδας, ο οποίος θα έχει την δυνατότητα να αναθεωρήσει, εντός μιας σύντομης προθεσμίας, την πρόταση του συμβαλλόμενου μέρους.2. Η επιλογή μεταξύ των δηλώσεων ενδιαφέροντος οι οποίες πληρούν αυτές τις τεχνικές απαιτήσεις θα πρέπει να βασίζονται κυρίως:α) στην τεχνική εμπειρία και την ικανότητα των φορέων που προτείνεται να εκτελέσουν τις εργασίες 7β) στους τεχνικούς κινδύνους που συνεπάγεται η προτεινόμενη προσέγγιση καιγ) στην αποδεδειγμένη κατανόηση των τεχνικών και διαχειριστικών απαιτήσεων.Άλλοι παράγοντες όπως είναι η ανάγκη να διατηρηθεί μια κατά το δυνατόν ισόρροπη κατανομή των εργασιών στο πλαίσιο μιας ενότητας εργασιών, οι προτεραιότητες που δίνουν τα μέρη στην εκτέλεση των εργασιών ή η ποιότητα της προσέγγισης που προτείνεται πρέπει να λαμβάνονται δεόντως υπόψη.Δ. Ο ρόλος της MACΗ MAC συνεδριάζει τόσο συχνά όσο είναι αναγκαίο ώστε να εξασφαλιστεί ότι οι προτάσεις του διευθυντή διεκπεραιώνονται ταχέως στο διάστημα που μεσολαβεί μεταξύ των συνεδριάσεων του Συμβουλίου. Επιβάλλεται η χρήση ηλεκτρονικών και άλλων μέσων επικοινωνίας ώστε να εξασφαλιστεί η ταχεία έγκριση από το Συμβούλιο των ομόφωνων συστάσεων της MAC. Οι λοιπές περιπτώσεις απαιτούν την έγκριση του Συμβουλίου σύμφωνα με τις κανονικές διαδικασίες που προβλέπει ο εσωτερικός κανονισμός του Συμβουλίου.Ε. Ανεπαρκείς επιδοτήσεις ενός μέλους όσον αφορά τις μελετητικές εργασίες και τις εργασίες Ε& Α.1. Ως ανεπαρκείς επιδοτήσεις ενός μέρους όσον αφορά μια εργασία που του έχει ανατεθεί νοείται η ανικανότητα της τοπικής ομάδας να σημειώσει την απαιτούμενη πρόοδο για την περάτωση της εργασίας, όπως ορίζεται στη συμφωνία ανάθεσης ή η ανικανότητα της τοπικής ομάδας να τηρήσει τις προδιαγραφές ποιότητας για τη μελέτη και την εκτέλεση της εργασίας.Κάθε συμφωνία πρέπει να περιέχει ένα τυποποιημένο άρθρο που να περιγράφει τις γενικές αρχές που αφορούν τις ανεπαρκείς επιδόσεις.2. Όταν ένας αρχηγός τοπικής ομάδας διαπιστώνει πιθανή ανεπάρκεια επιδοτήσεων όσον αφορά μια εργασία που έχει ανατεθεί στο οικείο μέρος, ενημερώνει αμέσως το διευθυντή.3. Εάν ο διευθυντής θεωρεί ότι υπάρχει πιθανότητα ανεπαρκών επιδόσεων όσον αφορά μία εργασία, προβαίνει σε σχετική κοινοποίηση (motice of inadequate performance) στον αρμόδιο αρχηγό της τοπικής ομάδας προσδιορίζοντας:- τους λόγους για τους οποίους ο διευθυντής θεωρεί ότι οι επιδοτήσεις όσον αφορά την εργασία ενδέχεται να είναι ανεπαρκείς και- μιαν εύλογη περίοδο, εντός της οποίας η αρμόδια τοπική ομάδα οφείλει να αποδείξει και να πείσει το διευθυντή ότι είναι σε θέση να επιτύχει επαρκείς επιδόσεις.Για τις εργασίες για τις οποίες έχουν διατεθεί πιστώσεις 300 IUA και κάτω, ο διευθυντής δύναται, μετά την παρέλαση αυτής της προθεσμίας, να αναθέσει απευθείας την εργασία σε άλλο μέρος.4. Για τις εργασίες για τις οποίες έχουν διατεθεί πιστώσεις άνω των 300 IUA, πρέπει να αποστέλλεται αντίγραφο της κοινοποίησης σχετικά με την ανεπάρκεια των επιδοτήσεων στο Συμβούλιο προκειμένου αυτό να ενημερωθεί.Στην περίπτωση που μετά την παρέλευση της προθεσμίας δεν είναι δυνατόν να αποδειχθεί, ότι είναι δυνατή η επιφύλαξη επαρκών επιδοτήσεων, ο διευθυντής υποβάλλει πρόταση στο Συμβούλιο σχετικά με τις μελλοντικές ρυθμίσεις όσον αφορά την εργασία.5. Στην περίπτωση που ο διευθυντής, σύμφωνα με τη διαδικασία


text: που περιγράφεται στο σημείο 4, προτείνει την εκ νέου ανάθεση τμήματος ή του συνόλου μιας εργασίας σε άλλο μέρος, οφείλει, στην πρότασή του προς το συμβούλιο, να προσδιορίσει τα ακόλουθα:- το τμήμα της εργασίας που πρόκειται να ανατεθεί εκ νέου και τη σχέση του με την αρχική εργασία,- το μέρος στο οποίο ανατίθεται τμήμα της εργασίας,- τον αριθμό των πιστώσεων ITER που αναδιατίθενται,- τις πληροφορίες και το υλικό και τον εξοπλισμό που πρέπει να διατεθούν από το μέρος που είχε τις ανεπαρκείς επιδοτήσεις για το τμήμα της εργασίας που πρέπει να περατωθεί 7 οι επαγγελματικές εμπιστευτικές πληροφορίες οι οποίες έχουν ήδη δοθεί από το JCT με την υποχρέωση να τηρηθεί το απόρρητο παρέχονται στο μέρος που αναλαμβάνει το έργο 7 οι επαγγελματικές εμπιστευτικές πληροφορίες οι οποίες δεν έχουν δοθεί στο JCT δεν απαιτείται να μεταβιβαστούν στο μέρος που αναλαμβάνει την εργασία.6. Στην περίπτωση που μια εργασία έχει ανατεθεί εκ νέου ή καταργηθεί εξ ολοκλήρου ή εν μέρει λόγω ανεπαρκών επιδόσεων, ο διευθυντής καταβάλλει κάθε προσπάθεια να αναθέσει τις υπόλοιπες εργασίες κατά τρόπον ώστε να τηρείται η αρχή της κατά το δυνατόν ισόρροπης κατανομής των εργασιών, όπως ορίζεται στο παράρτημα Β, χωρίς όμως να αφαιρεί μια εργασία από ένα μέρος το οποίο την εκτελεί ικανοποιητικά.ΣΤ. Επαναχρησιμοποίηση των εγκαταστάσεων και άλλων στοιχείων του ενεργητικού τα οποία έχουν δημιουργηθεί στο πλαίσιο μιας συμφωνίας ανάθεσης που έχει περατωθεί.Στην πρόσκλησή του προς τα μέρη για την εκδήλωση ενδιαφέροντος για μια εργασία, ο διευθυντής θα πρέπει να περιλαμβάνει κατά περίπτωση, ένα σημείο που να αφορά την επαναχρησιμοποίηση των εγκαταστάσεων και άλλων στοιχείων του ενεργητικού που έχουν δημιουργηθεί στο πλαίσιο της περάτωσης μίας συμφωνίας ανάθεσης εντός της περιόδου ΕΚΜ. Κάθε σχετικό άρθρο της συμφωνίας ανάθεσης αποτελεί αντικείμενο διαπραγματεύσεων μεταξύ του διευθυντή και του αρχηγού της αρμόδιας τοπικής ομάδας.ΟρισμοίΟι έννοιες που έχουν χρησιμοποιηθεί στις κατευθυντήριες γραμμές για την υλοποίηση των ανατεθημένων εργασιών ορίζονται ως εξής:Εργασία: η εργασία πρέπει να εκτελεστεί από την συλλογική κεντρική ομάδα (JCT) ή μία τοπική ομάδα. Μια εργασία η οποία ανατίθεται σε τοπική ομάδα διέπεται από μια συμφωνία ανάθεσης εργασιών (είναι δυνατόν να συναφθούν εκατοντάδες τέτοιου είδους συμφωνιών). Σε μια εργασία που έχει ανατεθεί σε μια τοπική ομάδα είναι δυνατόν να συμμετέχουν και άλλες τοπικές ομάδες.Ενότητα εργασιών: μια ενότητα εργασιών που αφορούν ένα λειτουργικό σύστημα του Iter (τέτοιου είδους ενότητες είναι δυνατόν να υπάρξουν δεκάδες).Ανάθεση εργασιών: η διαδικασία με την οποία οι εργασίες ανατίθεται σε κάθε τοπική ομάδα και στην JCT.Συμφωνία ανάθεσης εργασιών: η γραπτή συμφωνία που περιέχει την τεχνική περιγραφή της εργασίας, τα αποτελέσματα της διαδικασίας ανάθεσης και τους όρους για την εκτέλεσή της.Τμηματική ανάθεση: η τμηματική ανάθεση των επιμέρους εργασιών μιας εργασίας της οποίας η τεχνική πολυπλοκότητα ή οι κίνδυνοι απαιτούν μια τέτοιου είδους προσέγγιση. Η προμελέτη, η κατασκευαστική μελέτη, η διεξαγωγή και η δοκιμή (ή οι άλλες φάσεις) είναι δυνατόν να ανατεθούν διαδοχικά σε ένα και το αυτό μέρος ή σε περισσότερα μέρη ή σε ένα σύνολο μερών των οποίων ο αριθμός σταδιακά μειώνεται όσο προχωρούν οι εργασίες.Μελετητικές εργασίες: οι εργασίες που απαιτούνται για τη μελέτη (τεχνολογική και φυσική), οι οποίες


text: προβλέπεται να ανατεθούν στην JCT όσο και στις τοπικές ομάδες και των οποίων ο προϋπολογισμός έχει περιληφθεί στην εκτίμηση των 250 εκατομμυρίων δολαρίων ΗΠΑ σε τιμές Ιανουαρίου 1989 για μελετητικές εργασίες στην κεντρική έκθεση για την μελέτη γενικής σύλληψης του ITER.Τεχνολογικές εργασίες Ε& Α: βοηθητικές εργασίες για τις μελετητικές εργασίες, οι οποίες περιλαμβάνουν βασική τεχνολογική Ε& Α και ειδική τεχνολογική Ε& Α όπως ορίζονται στην προαναφερθείσα τελική έκθεση και των οποίων το συνολικό κόστος εκτιμάται σε περίπου 750 εκατομμύρια δολάρια ΗΠΑ σε τιμές Ιανουαρίου 1989 (400 και 350 εκατομμύρια αντιστοίχως) στην έκθεση αυτή.Πρόγραμμα εργασιών: βλέπε άρθρο 11. Το πρόγραμμα εργασιών αναθεωρείται συστηματικά καθόλη τη διάρκεια της φάσης ΔΚΜ.Πιστώσεις ITER: η αξία σε λογιστικές μονάδες ITER (IUA) (που ισοδυναμούν με 1 000 δολάρια ΗΠΑ σε τιμές Ιανουαρίου 1989), οι οποίες χορηγούνται σε μια μελετητική εργασία ή μια τεχνολογική εργασία Ε& Α από το διευθυντή του ITER τη χρονική στιγμή που η εργασία αποστέλλεται στους αρχηγούς των τοπικών ομάδων για να εκδηλώσουν ενδιαφέρον. Οι μόνες διορθώσεις της τιμής αυτής είναι οι διορθώσεις που σχετίζονται με αλλαγές του εύρους του πεδίου της εργασίας. Το σύνολο όλων αυτών των πιστώσεων πρέπει να ανέρχεται στο ύψος του ποσού που εκτιμάται στην τελική έκθεση σχετικά με τη μελέτη γενικής σύλληψης.ΠΡΟΣΘΗΚΗ 3 ΚΑΤΕΥΘΥΝΤΗΡΙΕΣ ΓΡΑΜΜΕΣ ΓΙΑ ΣΥΜΦΩΝΙΕΣ ΑΠΟΦΑΣΗΣ α) Το αποσπώμενο προσωπικό παραμένει σε υπαλληλική σχέση έναντι του εργοδότη του και η σύμβαση απασχόλησης μεταξύ του αποσπώμενου προσωπικού και του εργοδότη του διατηρείται στη διάρκεια της απόφασης. Ο εργοδότης εξακολουθεί να καταβάλλει στο αποσπώμενο προσωπικό τους μισθούς του και τα λοιπά σχετικά έξοδα, όπως κοινωτική ασφάλιση, επιδόματα, αμοιβές και επιστροφή δαπανών, σύμφωνα με τη νομοθεσία και τους κανόνες που ισχύουν για τον εργοδότη 7β) ο εργοδότης κανονίζει ώστε η ασφάλιση έναντι ατυχήματος και κάθε άλλη ασφάλιση υπέρ του αποσπώμενου ατόμου, η οποία υφίσταται δυνάμει των όρων απασχόλησής του, παραμένει ισχύουσα στη διάρκεια της απόφασης του ατόμου στη συλλογική κεντρική ομάδα. Ο εργοδότης ενημερώνει αμέσως τα υπεύθυνα τμήματά του και τους ασφαλιστές του για την απόφαση. Σε περίπτωση που θα επηρεαστεί υφιστάμενη ασφαλιστική προστασία του αποσπώμενου ατόμου, ο εργοδότης είναι υπεύθυνος για την αποκατάσταση ισοδύναμης ασφαλιστικής προστασίας 7γ) στη διάρκεια της απόφασης, θα ισχύσουν οι κανονισμοί του εργοδότη που αφορούν την παροχή αδείας προς το άτομο, οι οποίοι και θα ανακοινωθούν στο διευθυντή. Ο χρόνος και η διάρκεια της αδείας στη διάρκεια της απόφασης καθορίζονται με το διευθυντή, ο οποίος και ειδοποιεί τον εργοδότη. Σύμφωνα με το στοιχείο β), οι κανονισμοί του εργοδότη σχετικά με την παροχή αδείας για ασθένεια εξακολουθούν να ισχύουν στη διάρκεια της απόσπασης.καιδ) ο εργοδότης του αποσπώμενου προσωπικού, όσον αφορά τη σταδιοδρομία του οικείου αποσπώμενου προσωπικού, θα συνεκτιμά δεόντως τις επιδόσεις του υπόψη προσωπικού στη διάρκεια της απόφασής του στη συλλογική κεντρική ομάδα.ΠΡΟΣΘΗΚΗ 4 ΓΕΝΙΚΟ ΣΧΕΔΙΟ Το Συμβούλιο έλαβε γνώση της εκθέσεως της τεχνικής συμβουλευτικής επιτροπής (TAC) σχετικά με το γενικό σχέδιο (Outline Design) και, αποδεχόμενο σύσταση της τεχνικής συμβουλευτικής επιτροπής, θεωρεί ότι η έκθεση σχετικά με το γενικό σχέδιο αποτελεί ικανοποιητική βάση που θα επιτρέψει στα μέρη να αποφασίσουν τη σύναψη του πρωτοκόλλου 2,


text: μονονότι αναγνωρίζεται ότι θα πρέπει να προχωρήσει και ο αναλυτικός τεχνικός σχεδιασμός, ώστε να αντιμετωπισθούν τα προβλήματα που έχουν εντοπισθεί από την τεχνική συμβουλευτική επιτροπή.Συνεπώς, το Συμβούλιο καλεί το διευθυντή να σχολιάσει μία από τις συστάσεις του γενικού σχεδιασμού οι οποίες περιλαμβάνονται στην έκθεση της γενικής συμβουλευτικής επιτροπής.Ειδικότερα, σύμφωνα με σύσταση της τεχνικής συμβουλευτικής επιτροπής, το Συμβούλιο καλεί το διευθυντή και τη συλλογική κεντρική ομάδα να εκπονήσουν «ανάλυση ευαισθησίας», ώστε να καθορίσουν το βέλτιστο τρόπο για τη μείωση του κόστους, ελαχιστοποιώντας ταυτόχρονα τις επιπτώσεις στις επιδόσεις.Γενικό σχέδιο του ITER Ι. ΕισαγωγήΑυτή η έκθεση περιγράφει το γενικό σχέδιο του ITER (διεθνής θερμοπυρηνικός πειραματικός αντιδραστήρας) που προέκυψε από τους αρχικούς 18 μήνες της κατασκευαστικής μελέτης (EDA) του ITER. Ανεπτύχθη ένα συγκροτημένο σχέδιο, το οποίο ανταποκρίνεται, με επαρκή περιθώρια ασφαλείας, στους συμπεφωνημένους προγραμματικούς και λεπτομερείς τεχνικούς στόχους του ITER. Το κατά προσέγγιση κόστος κατασκευής του ITER για τη φάση βασικών επιδόσεων κυμαίνεται εντός των ορίων που αναφέρονται στην τελική αναφορά της μελέτης συλλογικής συλλήψεως (CDA) του ITER.Το γενικό σχέδιο προσφέρει ένα βάθρο για τις συνεχιζόμενες εργασίες του τεχνικού σχεδιασμού, για την εστίαση της έρευνας και αναπτύξεως σχετικά με τον ITER, καθώς και για άλλες σχετικές δραστηριότητες μέσα στα πλαίσια της συμφωνίας περί της κατασκευής μελέτης (EDA) του ITER.ΙΙ. Προγραμματικοί και τεχνικοί στόχοιΟ γενικός προγραμματικός στόχος του ITER, όπως αυτός καθορίζεται από τη συμφωνία περί της κατασκευής μελέτης (EDA), συνίσταται στο να επιδειχθεί το εφικτό της πυρηνικής συντήξεως για ειρηνικούς σκοπούς, από επιστημονικής και τεχνολογικής πλευράς. Ο ITER θα επιτύχει αυτόν το στόχο επιδεικνύοντας την ελεγχόμενη ανάφλεξη και παρατεταμένη καύση πλασμάτων δευτερίου-τριτίου, με απώτερο στόχο την επίτευξη στάσιμων συνθηκών, καθώς και την απαιτούμενη τεχνολογία ενός αντιδραστήρα ενταγμένου σε ένα ολοκληρωμένο σύστημα και τέλος δοκιμάζοντας πλήρως τα κατασκευαστικά μέρη υψηλής θερμικής ροής και τα πυρηνικά κατασκευαστικά μέρη που απαιτούνται για την πρακτική χρήση της θερμοπυρηνικής συντήξεως.Το συμβούλιο του ITER έχει καθορίσει λεπτομερείς τεχνολογικούς στόχους και έχει υιοθετήσει τις τεχνολογικές διαδικασίες που απαιτούνται για την υλοποίηση των προγραμματικών στόχων του ITER, σύμφωνα με τους όρους του πρωτοκόλλου Ι της συμφωνίας περί της κατασκευής μελέτης (EDA).Τα κύρια χαρακτηριστικά και οι κύριες παράμετροι του γενικού σχεδίου του ITER έχουν προκύψει από τους συμπεφωνημένους προγραμματικούς και λεπτομερείς τεχνικούς στόχους. Οι τελευταίοι προβλέπουν δύο λειτουργικές φάσεις απαραίτητες για την πραγμάτωση του προγραμματικού στόχου, τη φάση βασικών επιδόσεων και τη φάση βελτιωμένων επιδόσεων. Το γενικό σχέδιο καλύπτει τις βασικές επιδόσεις και προβλέπει τη μελλοντική προσθήκη των απαιτουμένων στοιχείων για την υλοποίηση της φάσεως βελτιωμένων επιδόσεων.Το μέγεθος, η διάταξη και οι επιδόσεις του πλάσματος έχουν καθοριστεί στο γενικό σχέδιο, ούτως ώστε να υλοποιηθεί ο στόχος της επιδείξεως ελεγχομένης αναφλέξεως, προβλέποντας τη δυνατότητα επαγωγικών παλμών, με διάρκεια της πεπλατυσμένης κορυφής υπό συνθήκες αναφλέξεως περίπου 1 000s. Τα χαρακτηριστικά των κατασκευαστικών μερών εντός των δοχείων του αντιδραστήρα, όπως και το μέγεθος του Tokamak προκύπτουν από αυτόν το στόχο και από τους προγραμματικούς στόχους που έχουν καθοριστεί για τη διεξαγωγή δοκιμών πάνω σε κατασκευαστικά μέρη υψηλής θερμικής ροής και σε πυρηνικά κατασκευαστικά μέρη, υπό συνθήκες κατάλληλες για έναν αντιδραστήρα θερμοπυρηνικής συντήξεως.Το γενικό σχέδιο προβλέπει περιθώρια


text: ασφαλείας και τεχνολογίας συμβατά με αυτό το μείζον βήμα στην ανάπτυξη της θερμοπυρηνικής συντήξεως.ΙΙΙ. Κύρια χαρακτηριστικά του γενικού σχεδίουΙΙΙ.1. Κύριες παράμετροιΟι κύριες παράμετροι του γενικού σχεδίου του ITER καταγράφονται στον πίνακα 1:Πίνακας 1:>ΘΕΣΗ ΠΗΝΑΚΑ>Τα κύρια χαρακτηριστικά του γενικού σχεδίου φαίνονται σε διατομή και τρισδιάστατα στα σχήματα 1 και 2.ΙΙΙ.2. Δεδομένα φυσικήςΜελέτες φυσικής του πυρήνα του πλάσματος, βασιζόμενες σε στατιστική ανάλυση και κλιμάκωση των πειραματικών δεδομένων από τους πρωτοπόρους αντιδραστήρες συντήξεως, έχουν δείξει ότι το γενικό σχέδιο προσφέρει με επαρκή βεβαιότητα τη δυνατότητα παρατεταμένης και ελεγχόμενης αναφλέξεως για ένα φάσμα διαφορετικών συνθηκών και σεναρίων λειτουργίας. Η περιοχή της αναφλέξεως είναι εξασφαλισμένη ως προς τις σημαντικές αβεβαιότητες της φυσικής συγκράτησης πλάσματος, συγκεντρώσεις ακαθαρσιών και αφαίρεση ηλίου. Οι γενικές παράμετροι του μηχανήματος έχουν τεθεί στο κατώτατο επίπεδο που απαιτείται για λογικά περιθώρια ασφαλείας και την πρόληψη του κινδύνου βλαβών από αστάθειες και ανακοπές.ΙΙΙ.3. Υπεραγώγιμα πηνία και μηχανική δομήΟι στόχοι του ITER υπαγορεύουν τη χρήση τεχνολογίας υπεραγώγιμων μαγνητών. Ο σχεδιασμός του μαγνητικού συστήματος είναι συνδεδεμένος με αυτόν της μηχανικής δομής, ώστε να ελαχιστοποιηθούν τα φορτία υπό τις προβλεπόμενες συνθήκες λειτουργίας. Το σύστημα περιλαμβάνει 24 πηνία τοροειδούς πεδίου, ένα κεντρικό σωληνοειδές και έξι εξωτερικά πηνία τοροειδούς πεδίου. Τα πηνία τοροειδούς πεδίου στηρίζονται στο κεντρικό σωλονοειδές ώστε να επιτευχθεί μέγιστη δυνατότητα επαγωγής (VS) και εξισορρόπηση των ηλεκτρονικών δυνάμεων. Είναι περιτυλιγμένα κατά στρώματα ούτως ώστε η μηχανική ακαμψία να επιτυγχάνεται με χαλύβδινα ελάσματα μεταξύ κάθε αγώγιμου στρώματος. Το κεντρικό σωληνοειδές είναι επίσης περιτυλιγμένο κατά στρώματα, με ένα αγωγό με παχύ τοίχωμα που παρέχει την απαιτούμενη μηχανική αντοχή. Το σύστημα του πολοειδούς πεδίου είναι αρκετά ευέλικτο ώστε να επιδέχεται μια ποικιλία πλάσματος που μπορεί να είναι ενδιαφέρουσες στη φάση βελτιωμένων επιδόσεων.ΙΙΙ.4. Δοχείου κενούΤο δοχείο κενού είναι μια κατασκευή με διπλό τοίχωμα που αποτελείται από 24 τοροειδώς συνεχείς τομείς, οι οποίοι είναι συγκολλημένοι μεταξύ των οπών και πληρώνονται με μεταλλικές σφαίρες και ψυκτικό υγρό. Χρησιμεύει επίσης ως μέρος της θωρακίσεως και διάταξη συγκρατήσεως. Θυρίδες προσβάσεως προβλέπονται σε τρία επίπεδα, το ανώτερο (για εγκατάσταση και αντικατάσταση θώρακα και μανδύα), το μέσο (για θέρμανση και διέγερση ρεύματος, δοκιμή μονάδων μανδύα, τηλεχειρισμό και διαγνωστικές ενέργειες) και το κατώτερο (για την λειτουργία του εκτροπέα πεδίου και την άντληση).ΙΙΙ.5. Πρώτο τοίχωμα και μανδύας θωράκισηςΤο πρώτο τοίχωμα αποτελεί μέρος ενός υδρόψυκτου μανδύα θωράκισης χαμηλής θερμοκρασίας (≤ 200° C) όπου χρησιμοποιούνται συμβατικά κατασκευαστικά υλικά. Το κύριο υλικό είναι ο ανοξείδωτος χάλυβας, ενώ ο χαλκός χρησιμοποιείται για τις επιφάνειες υψηλής θερμικής ροής ώστε να εξασφαλίζονται επαρκή περιθώρια ασφαλείας στο φορτίο αναφοράς των τοιχωμάτων κατά τη φάση βασικών επιδόσεων. Ο μανδύας θωράκισης είναι διαιρεμένος σε ξεχωριστά εσωτερικά και εξωτερικά μέρη και είναι τοροειδώς υποδιαιρεμένος ώστε να επιτρέπεται η εγκατάσταση και αντικατάστασή του, διαμέσου των ανωτέρων θυρίδων προσβάσεως. Το πρώτο τοίχωμα έχει κάλυψη από υλικό χαμηλού ατομικού αριθμού (Ζ).Οι δοκιμαστικές μονάδες μανδύα τοποθετούνται διαμέσου της εξωτερικής θυρίδας προσβάσεως. Λειτουργούν ανεξάρτητα από το μανδύα θωράκισης και μπορούν να αφαιρεθούν επίσης ανεξάρτητα.Το γενικό σχέδιο προβλέπει τη μελλοντική εγκατάσταση ενός μανδύα επώασης, ο οποίος μπορεί να χρειασθεί προκειμένου να υλοποιηθούν οι στόχοι της φάσεως βελτιωμένων επιδόσεων. Ο θώρακας και ο μανδύας είναι